Sažetak ključnih tački razgovora koji je francuska vlada objavila u petak, dan nakon poziva, ukazuje na to da je Makron tražio sigurnu evakuaciju avganistanskih građana koji su pomagali američkim i evropskim trupama u proteklih 20 godina, zbog čega su sada kada su talibani preuzeli vlast u zemlji u velikom riziku.\nPrema sažetku, Makron je misiju evakuacije saveznika opisao kao "moralnu odgovornost" i rekao je Bajdenu: "Ne možemo ih napustiti."\nJelisejska palata rekla je da je Makron "podvukao apsolutnu potrebu da se osigura brza i konkretna koordinacija među saveznicima na terenu za nastavak evakuacije", prenosi "Gardijan".\nVerzija Bele kuće, međutim, ne pominje „moralnu odgovornost“ za evakuaciju avganistanskih saveznika.\n- Pohvalili su neumorne napore svog osoblja koje blisko sarađuje u Кabulu na evakuaciji hrabrih Avganistanaca koji su stali uz nas i naše NATO, kao i drugih ugroženih avganistanskih državljana. Oni su naglasili važnost nastavka bliske koordinacije među saveznicima i demokratskim partnerima u Avganistan, u pružanju humanitarne pomoći i podrške izbeglicama - navodi se u kratkom opisu poziva koji je objavila Bela kuća.\nDesetine hiljada stranih državljana i Avganistanaca koji su sarađivali sa snagama Amerike i NATO -a ostali su zaglavljeni u Кabulu, dok su stalibani sprečavali ljude da bezbedno stignu do aerodroma.\nHitnost evakuacije Avganistanaca povezanih sa snagama Amerike i NATO-a, kao zapadnih medijskih organizacija, postala je još hitnija nakon nedavnih izveštaja o talibanima koji su od vrata do vrata tražili one koji su radili sa prethodnim režimom i pretili im.\nSAD IZDALE UPOZORENJE ZA AMERIKANCE Lider talibana stigao u Kabul, militantima se pridružio BRAT odbeglog predsednika\n"GORE NEGO ŠTO MOŽETE DA ZAMISLITE" Kontroverzni "Šarli ebdo" zbunio planetu naslovnicom: Kakve veze ima Mesi sa talibanima?\nBajdenova administracija suočila se sa kritikama zbog brzog povlačenja i ogromnog zaostatka u obradi viza za avganistanske građane koji su pomagali američkim snagama.\nRanije ove nedelje, Bajden je postavio rok za potpuno povlačenje američkih trupa do 31. avgusta, braneći brzi izlazak rečima da povlačenje iz zemlje ne bi ni bilo moguće "bez haosa".\nMolba francuskog predsednika usledila je usred kritika da se udvoravao ekstremnoj desnici kada je u govoru ove nedelje rekao da bi Francuska trebalo da ima snažan plan da "predvidi i zaštiti se od talasa migranata“ iz Avganistana. To je rekao nekoliko sati nakon što su svet obišli potresni snimci Avganistanaca koji pokušavaju da pobegnu iz zemlje držeći se za točkove aviona.\nMakron, koga očekuje teška borba drugi mandat na predsedničkim izborima sledeće godine, naglasio je da Francuska neće napustiti Avganistance koji su radili sa njenim snagama. Ali dodao je da će "za rešavanje onih koji bježe od talibana biti potrebni organizovani i pošteni međunarodni napori" i da "Evropa sama ne može da preuzme posledice trenutne situacije".


Slabosti u uspostavljanju sistema interne revizije\nGeneralni državni revizor Radoslav Sretenović izjavio je danas da na osnovu dosadašnjih izveštaja Državne revizorske institucije (DRI) stanje na uspostavljanju sistema interne revizije i finansijskog upravljanja u Srbiji nije na zavodovoljavajućem nivou.\nSretenović je novinarima, u pauzi skupa o saradnji DRI i internih revizora u javnom sektoru rekao da su, prema podacima iz 2013, od 72 subjekta koji imaju obavezu uspostavljanja interne revizije, državni revizori utvrdili da je ona uspostavljena i funkcioniše samo kod tri.\n„Kod 58 subjekata interna revizija nije uspostavljena, kod 16 postoji, ali ne funkcioniše na odgovarajući način, a kod tri je uspostavljena ali ne funkcioniše“, rekao je Sretenović i precizirao da je reč o direktnim i indirektnim korisnicima budžeta od ministarstava do lokalnih samouprava i javnih preduzeća.\nGlavni državni revizor je istakao da to govori da stanje nije zadovoljavajuće i da je zato DRI okupila interne revizore na lokalnom nivou kako bi se situacija popravila.\n„To je još jedan segment u aktivnosti DRI u reformi javnih finansijama jer želimo da sistem finansijskog upravljanja na lokalnom i centralnom nivou uspostavimo tako da funkcioniše na najbolji mogući način, jer će to biti brana od nenamenskog i neracionalnog trošenja budžetskih sredstava“, rekao je Sretenović, koji je i predsednik DRI.\nSretenović je rekao i da sistematskim radom na polju uspostavljan funkcionisanja interne finansijske kontrole u javnom sektoru i interne revizije mogu se očekivati bolji rezultati za nekoliko godina.\n„Kada ministri, direktor fondova i javnih preduzeća, gradonačelnici i predsednici opština budu shvatili koliko im može biti dragocena pomoć interne kontrole i interne revizije, kao prvog nivoa odbrane od nenamenskog i neracionalnog trošenja javnih sredstava, tada možemo i da očekujemo bolju sliku i bolje rezultate u sistemu finansijske kontrole u javnom sektoru“, rekao je Sretenović.


Svedok: Željko Ražnatović Arkan mi rekao da mu je šef Jovica Stanišić | Vesti Krstarice\nNovi magazin – 13. septembar 2017. 16:04\nU nastavku haškog procesa bivšim čelnicima Službe državne bezbednosti (SDB) Srbije Jovici Stanišiću i Franku Simatoviću Frenkiju, optuženim za zločine u Hrvatskoj i BiH, svedok optužbe Borivoje Savić izjavio je da mu je, u maju 1991, Željko Ražnatović Arkan rekao da je Stanišić njegov "šef".\nSavić je precizirao da mu je Ražnatović to rekao tokom susreta u kafiću Trozubac u Beogradu. Neposredno pre toga, Ražnatović se vratio iz Zagreba, gde je, kako je svedok rekao, "po dogovoru Slobodana Miloševića i Franje Tuđmana, bio u zatvoru".\n"Čim su došli na teren, sve Hrvate i Mađare su likvidirali i pobacali u bunare... Arkanova garda bila je i zakon i sud", rekao je svedok.\nSavić je i danas rekao da su Ražnatovićeva i druge paravojske, tokom borbenih dejstava, išle iza JNA i "čistile" sela.\n"Naredba JNA je bila da vojska ne sme ništa raditi civilima, ali iza njih ide ekipa koja radi čišćenje, a to su oni junaci koji ubijaju starce, pale i pljačkaju".\n"Ne znam", odgovorio je Savić. Isti odgovor on je dao i na braniočevo pitanje kome je Stanišić tada odgovarao.\nOsvrćući se na jučerašnju tvrdnju svedoka da je Ražnatovića-Arkana kontrolisala SDB Srbije, Stanišićev branilac sugerisao je da Savić ne pravi razliku između te službe i Resora javne bezbednosti MUP Srbije, čiji je čelnik Radovan Stojčić Badža delovao u Istočnoj Slavoniji i blisko sarađivao s Ražnatovićem.\n"Stojičića su zvali Miloševićev policajac, bio je pomoćnik ministra unutrašnjih poslova Srbije koji je postavljen za komandanta Teritorijalne odbrane Borovog Sela...Njega je postavila Služba", odgovorio je Savić.\nOn je ponovio i tvrdnju da je SDB Srbije "formirala celu vladu SAO SBZS", iako je na pitanje branioca kako je tačno ta vlada formirana odgovorio da "ne zna".\nIz Beograda je, po Saviću, preko ljudi koje je identifikovao kao bliske SDB Srbije, Srbima u Hrvatskoj nuđena pomoć u ostvarivanju "vrlo probojne parole - mi ćemo biti jedna država".\nUpitan ko se, osim njih, mešao iz SDB Srbije, svedok je odgovorio da "nije vodio evidenciju".\nStanišićev branilac pitao je, zatim, svedoka zašto je na prvom suđenju Stanišiću i Simatoviću, 2008, izjavio da su Končarević i Petrović bili pripadnici vojne službe bezbednosti, a sada tvrdi da su bili u SDB Srbije.\n"Oni su se jednom predstavljali kao vojna služba, a jednom kao SDB...To je bio model ponašanja", uzvratio je svedok, tvrdeći da su se "u sistemu" službe "preplitale".\nStanišićev branilac pitao je svedoka i kakve su bile "specijalne legitimacije" koje su, kako je ranije izjavio, imali Končarević i Petrović.\n"Legitimacije Srpske radikalne stranke ... Znači Služba pravi SRS", odgovorio je Savić.\n"Znači, znak njihove pripadnosti SDB Srbije je bila legitimacija SRS", sugerisao je advokat Džordaš.\n"Kad nepismenom čoveku pokažu legitimaciju ... To je za lakoverne", neodređeno je uzvratio svedok.\nSavić je ostao pri jučerašnjem iskazu da je SDB Srbije naoružavala Srbe u Slavoniji "pod plaštom SDS".\nNa pitanje kako zna da je oružje slao SDB Srbije, a da nije, recimo, švercovano, svedok je odgovorio: "A, ko može obezbediti dopremanje oružja preko granice bez policijske i druge kontrole? SDB, ko će drugi".\n"Zašto SDB, a ne vojna služba bezbednosti ili MUP?", insistirao je Stanišićev branilac.\n"Zato što je od toga profitirala, svi su bili na profitu", uzvratio je svedok.\n"A zašto upirete prstom na SDB Srbije, ako su svi profitirali", glasilo je sledeće pitanje advokata Džordaša.\n"To niko nije mogao organizovati sem Službe", tvrdio je Savić. Ponovio je i da mu je u to vreme Ilija Kojić, koji je kasnije potvrdio da je radio za SDB Srbije, ponudio oružje, rekavši da je "od Stanišića".\nStanišićev branilac predočio je svedoku njegovu raniju izjavu da je lidera SAO SBZS Gorana Hadžića "Beograd kontrolisao i manipulisao od kraja 1991", na šta je Savić rekao da je Hadžić pod uticajem Beograda "bio uvek".\nUpitan zašto je onda izjavio da je vlast Slobodana Miloševića kontrolisala Hadžića od kraja 1991, svedok je kazao: "Po meni, kontrola nije bitna i oročena. Ne znam šta bi značilo da je Milošević imao kontrolu nad njim".\nZa Hadžića je Savić rekao da se, početkom maja 1991, preselio u Bačku Palanku, kod kuma Mihalja Kertesa, koga je nazvao Miloševićevim čovekom od poverenja zaduženim za pomoć Srbima u Hrvatskoj. Hadžić je "samo povremeno dolazio po plen, nije ga zanimao posao, ali je voleo da izigrava vođu", rekao je Savić.\nRatnog predsednika samoproglašene Republike Srpske Krajine (RSK), Hadžića je Haški tribunal optužio za ratne zločine, ali je on umro prošle godine, pre kraja suđenja.\nZločini za koje su optuženi Stanišić i Simatović počinjeni su, kako tvrde tužioci, tokom sprovođenja udruženog zločinačkog poduhvata, čiji je cilj bilo trajno i nasilno uklanjanje Hrvata i Muslimana sa velikih delova teritorija Hrvatske i BiH, radi ostvarivanja srpske dominacije. Na čelu zločinačkog udruženja bio je, po tužiocima, tadašnji predsednik Srbije Slobodan Milošević.\nPosle prvog suđenja, koje je, nakon jednog neuspelog pokušaja, počelo 2009,. prvostepeno veće Haškog tribunala oslobodilo je, 29. maja 2013, Stanišića i Simatovića krivice po svih pet tačaka optužnice.\nApelaciono veće Tribunala usvojilo je, 15. decembra 2015, ključne osnove žalbe koju je na tu presudu uložilo Tužilaštvo. Poništilo je oslobađajuću presudu i naložilo da proces bude ponovljen.\nRektor: Manje od trećine predloga...\n08:45Oprez zbog mokrih kolovoza i magle\n08:42Uragan Marija odneo 14 života\n08:39Nikolić: Partizan ne može gore...\n08:37Kad zimnica zamiriše na paljevinu


Specijalni sud u Beogradu produžio je danas za još 30 dana pritvor pripadnicima organizovane kriminalne grupe Veljka Belivuka i Marka Miljkovića koji se terete za ubistva, drogu i druga krivična deka. Pritvor im je produžen rešenjem suđe za prethodni postupak zbog svih zakonskih razloga - opasnosti od bekstva, zbog opasnosti da će sakriti ili uništiti dokaze, da ne bi ponove krivična dela u kratkom roku, kao i zbog uznemirenja javnosti. Na ovo rešenje okrivljeni i njihovi branioci mogu da se žalbe krivičnom vanpretresnom veću suda. Belivuk i Miljković uhapšeni su 4. februara pod sumnjom da su organizovali kriminalnu grupu koja je izvršila niz najtežih krivičnih dela skrivajući se iza Partizanove navijačke grupe. Pored njih, tada je uhapšeno još 20-ak pripadnika grupe, a


Nedelja španske literature | Arhipelag\nBeograd, 28. marta 2022. – Nedelja španske literature u Klubu čitalaca Arhipelag počinje danas i trajaće narednih sedam dana, do 4. aprila.\nKnjige španskih autora objavljene u izdanju Arhipelaga, koje se još nalaze u prodaji, čitoci će u narednih nedelju dana moći da kupe u Klubu čitalaca Arhipelag po sajamskim cenama.\nAkcijom su obuhvaćene sledeće knjige: romani Havijera Serkasa Salaminski vojnici, Hohštapler i Kralj senki, roman Enrikea Vila-Matasa Montanovo zlo, roman Marije Barbal Kamen iz odrona i knjiga putopisa i eseja Sesara Antonija Moline Gradovi u kojima umine bol.\nArhipelag Nedelja spanske knjizevnosti\nOrganizujući Nedelju španske literature, Arhipelag podseća na knjige španskih pisaca koje smo objavljivali poslednjih godina predstavljajući čitaocima jednu od najzanimljivijih evropskih književnosti.\nNedelja španske literature druga je u nizu nedelja evropskih literatura koje u naredna dva meseca organizuju Arhipelag i Klub čitalaca Arhipelag sa željom da predstave izrazite primere raznovrsnosti i novih tokova savremene evropske književnosti i humanistike.


Od 1. januara milionima neće raditi WhatsApp: Otkrijte da li je vaš telefon na crnoj listi | SerbianForum\nOd 1. januara milionima neće raditi WhatsApp: Otkrijte da li je vaš telefon na crnoj listi\nDatum pokretanja 02.12.2016\nMilioni ljudi će biti prinuđeni da promene mobilni telefon, to jest kupe noviji model, ili da na svom uređaju apgrejduju operativni sistem\nMnogi korisnici WhatsApp-a neće moći od 1. januara 2017. godine da koriste najpopularniju aplikaciju na svetu za slanje poruka, ako njihovi telefoni koriste zastarele operativne sisteme!\nTo znači da će milioni ljudi biti prinuđeni da promene mobilni telefon, to jest kupe noviji model, ili da na svom uređaju apgrejduju operativni sistem.\n– Iako su ti modeli bili važan deo naše istorije, oni jednostavno nisu u stanju da podrže sve opcije koje će WhatsApp omogućiti u bliskoj budućnosti – izjavio je portparol WhatsApp-a.\nKompanija je objavila da će na kraju 2016. godine aplikacija prestati da funkcioniše na nekoliko starijih modela telefona. Saznajte da li se i vaš telefon nalazi na ovoj listi!\nWhatsApp će do kraja meseca prestati da radi na modelu iPhone 3GS – koji je davne 2009. godine bio druga generacija telefona kompanije Apple.\nŠto je još važnije, WhatsApp neće više funckionisati na svim telefonima koji koriste operativni sistem iOS 6. Što se tiče modela iPhone 4, 4S i 5, njihovi vlasnici će, ako to do sada nisu učinili, morati da apgrejduju telefone na operativni sitem iOS 10.\nSvi telefoni ili tablet uređaji koji koriste koriste operativni sistem Android 2.1 ili 2.2 neće moći da koriste WhatsApp od prvog dana 2017. godine. Mnogi uređaji proizvedeni od maja 2010. do novembra 2011. godine koriste ovaj operativni sistem.\nOperativni sistem Windows Phone 7 je u opticaju od oktobra davne 2010. godine, a sam proizvođač Majkrosoft je za prestao da za njega pružapodršku 2014. godine. Zbog toga nije nikakvo iznenađenje da je i WhatsApp odlučio da izbaci Windows Phone 7 iz upotrebe.\nBlackBerry i Nokia\nWhatsApp je još raniej objavio da posle nove godine aplikaciju neće biti moguće koristiti na telefonima koji koriste operativne sisteme BlackBerry OS, BlackBerry 10, Nokia S40 i Nokia Symbian S60. Ipak, ako je verovati informaciji koja je objavljena na zvaničnom blogu WhatsApp-a, korisnici sa ovim operativnim sistemima će moći da koriste WhatsApp do 30. juna 2017. godine.\niskreno,nisam imao blage veze gde da je stavim,a znam dosta ljudi koji koriste ovu aplikaciju......\nPoslednja izmena: 02.12.2016


Reference - Sektori Reference - Sektori\nNaslovna stranica » Reference - Sektori\nOdnosi sa klijentima su u osnovi svega što činimo. Cilj nam je da uspostavimo blisku i dugoročnu saradnju sa svakim od njih, kako bi bolje razumeli njihove potrebe i opravdali očekivanja. Zadobili smo poverenje i stvorili široku bazu klijenata od kojih su mnogi sa nama od osnivanja.\nNaši klijenti su: mala i velika preduzeća, porodične firme i listirane kompanije u domaćem ili stranom vlasništvu... Na našoj referencnoj listi je više od 300 klijenata iz svih privrednih delatnosti i finansijskog sektora, a takođe i veliki broj nevladinih organizacija, javnih preduzeća i jedinica lokalne samouprave. Među klijentima kojima pružamo usluge revizije ili računovodstvene i poreske usluge, nalazi se više vodećih evropskih i svetskih kompanija.\nSamostalno, ili u saradnji sa Moore Stephens LLP London, obavili smo veliki broj revizija projekata implementiranih u Srbiji finansiranih od strane najvećih svetskih donatora. Kao članovi međunarodnih konzorcijuma učestvovali smo u prodaji ili kupovini nekih od najvećih građevinskih i telekomunikacionih kompanija u Srbiji i regionu.


14.11.2019 u 12:50\nLek od paste za zube\nNaučnici sa Univerziteta u Kembridžu ustanovili su uz pomoć robota da triklosan, sastojak paste za zube, možda može da prekine razvoj malarije u dve kritične faze bolesti. Oni smatraju da bi uz pomoć tog sastojka mogao da se napravi lek koji bi se koristio u borbi protiv jednog soja malarije koji je otporan na medikamente koji se trenutno koriste. Triklosan pomaže u sprečavanju porasta bakterijskih naslaga, a istraživači smatraju da bi lek sa njim mogao da blokira rast parazita malarije u krvi sprečavanjem delovanja enzima ENR koji učestvuje u proizvodnji masnih kiselina. Ovo je važno otkriće jer zbog malarije u svetu godišnje strada oko pola miliona ljudi.\n07.11.2019 u 14:58\nVežbanje bolje od lekova\nBavljenje fizičkim aktivnostima pomaže u smanjivanju nesanice, pokazuje istraživanje Univerziteta u Arizoni. Psiholog Keli Glejzer Baron, kako prenosi Si-En-En, naglašava da je u poslednjoj deceniji urađeno mnogo istraživanja koja su pokazala da vežbanje smanjuje insomniju, a da su u jednom starije žene koje pate od nesanice objašnjavale da im se san znatno popravio od kada su počele da vežbaju. Šon Jangsted, istraživač sa Univerziteta u Arizoni, ipak priznaje da vežbanje nije u potpunosti efikasno kao tablete za spavanje, ali da kada se uzmu u obzir nuspojave lekova, efekat je sličan. On je naglasio da su pilule za spavanje izuzetno opasne i da su jednako štetne za organizam poput jedne popušene kutije cigareta za dan. Osim što dosta znači za dobar san, vežbanje je korisno i za\n31.10.2019 u 14:45\nZeleni čaj ne prija malokrvnim osobama\nZeleni čaj zahvaljujući brojnim antioksidansima ima veliki uticaj na zdravlje i smatra se odličnim izborom za ljude koji žele da budu u odličnoj formi, da sačuvaju pamćenje i zaštite imunitet. Međutim, sa konzumiranjem ovog napitka moraju da budu oprezne osobe koje pate od malokrvnosti jer tanini u zelenom čaju mogu da spreče apsorpciju gvožđa, jer je telo manje sposobno da ga „obradi” iz biljnih izvora. Sa ispijanjem ovog čaja na oprezu moraju da budu i osobe koje imaju neku od autoimunih bolesti. Zdrave osobe zeleni čaj ne smeju da piju na prazan želudac, a poželjno je da se dnevno ne konzumira više od četiri šoljice ovog napitka.\n31.10.2019 u 15:22\nCrtaći podstiču gojaznost kod dece\nFilmovi za decu i crtaći podsvesno postiču pojavu gojaznosti kod dece, jer se u njima uglavnom jede nezdrava hrana, zaključak je istraživača sa Univerziteta Djuk. Oni smatraju da od svih filmova za najmlađe koji su se pojavili proteklih godina, čak 87 odsto njih pokazuje nezdravu hranu, a svi ujedno podstiču nezdravo ponašanje koje vodi u debljinu. Studija pokazuje da se u oko 87 odsto crtanih filmova pojavljuje nezdrava hrana, u 71 odsto jedu se prevelike porcije, a u 29 odsto negativno se prikazuje vežbanje. Naučnici su utvrdili da deca gledajući crtane filmove prihvataju prehrambene navike junaka poistovećujući se sa njima. Kako navodi „Dejli mejl”, oko 32 odsto dece uzrasta od dve do 19 godina u SAD ima prekomernu težinu, a 17 odsto ih je gojazno.\nVlasnici pasa zdraviji\nVlasnici pasa imaju niži rizik za umiranje od srčanih bolesti, pokazalo je istraživanje u Švedskoj u kome je učestvovalo čak 3,4 miliona stanovnika ove zemlje. Od kardiovaskularnih oboljenja su najmanje umirali ljudi čiji su kućni ljubimci bili lovački psi, ali su duže živeli svi oni koji su u kući brinuli o ovim životinjama bilo koje rase, ne samo zbog druženja i popravljanja raspoloženja nego i zbog „menjanja” vlasnikovog bakterijskog mikrobioma (zbir mikroorganizama). Studija je utvrdila i da samci koji imaju psa poseduju za 11 odsto manji rizik od srčanog napada u odnosu na one koji nemaju ovog ljubimca u svom okruženju.


KOZMETIKA I PARFEMI EMINE JAHOVIĆ STIGLI U SRBIJU - LookerWeekly.com magazin\nYAEMINA BEAUTY – EKSKLUZIVNO SAMO U LILLY PRODAVNICAMA\nEmina Jahović, osnivač i kreativni direktor YAEMINA BEAUTY, premijerno je u Beogradu predstavila novi brend lepote koji se sastoji od 55 najkvalitetnijih proizvoda za šminkanje u 16 kategorija, koji su najvećim delom proizvedeni u Italiji. Posle više od pet godina napornog rada u saradnji sa timom najvećih stručnjaka za lepotu u kozmetičkoj industriji, realizovana je nova poslovna ideja sa ciljem da svim ženama ponudi praktičnu „Needed“ mejkap kolekciju, kao i originalnu liniju parfema „Endorfin“ po pristupačnim cenama.\n“Zajedno sa stručnjacima iz Italije, Nemačke, Turske i Srbije razvili smo YAEMINA BEAUTY proizvode. Birali smo najkvalitetnije sastojke, vodili računa da svaki proizvod bude postojan, lagan, da se ženama dopada kada ga nanesu na lice i da, koristeći minimalne količine, dobiju odličan rezultat. Meni je svaki proizvod važan, i zato sam kreirala sve one koje i sama koristim. Želela sam da inspirišem žene koje su u različitim periodima života i zato imamo na primer kolekcije za venčanje, za izlaske, za dnevne varijante, zatim za brinete, za devojke svetlije puti. Sa puno posvećenosti sam birala imena koja su inspirativna i simbolična u odnosu na boju proizvoda i efekat koji se sa njim postiže. Uverena sam da će svaka žena moći da ih poveže sa svojim osećanjima“ – izjavila je Emina Jahović na predstavljanju svog brenda YAEMINA BEAUTY koji je u Beogradu doživeo premijeru, dok je sledeća stanica u Istanbulu za svega nekoliko dana.\n“Nakon velikog uspeha sa prethodnim parfemom, poželela sam da ovaj put odemo korak dalje i kreiramo različite mirisne note, za svačiji ukus. Naučno je dokazano koliko receptori za miris utiču na mozak i emocije, zato želim da se uz “Endorfin” još više radujemo, smejemo i volimo, što nam je u ovim danima i te kako potrebno” – zaključila je Jahovićeva i najavila uskoro novo druženje sa publikom.Celokupna kolekcija brenda YAEMINA BEAUTY, koju čine maskara, ajlajner, olovka za oči i obrve, palete senki za oči, karmini i sjajevi za usne, olovke za usta, tečni i puderi u prahu, tečni korektori, rumenila, tečni hajlajteri i drugi proizvodi, kao i četiri “Endorfin” parfema mogu se ekskluzivno pronaći u odabranim Lilly prodavnicama širom zemlje.\nPonedeljak, 21. septembar u 20h Dom omladine Beograda: Plato Milana Mladenovića MONDAY BLUES, serijal low-noise bluz koncerata u organizaciji Doma omladine Beograda (DOB), prešao je dug put od svog...


SSP: Dan pobede nad fašizmom i Dan Evrope dočekujemo sa zebnjom - Politika - Dnevni list Danas\nPočetna » Vesti » Politika » SSP: Dan pobede nad fašizmom i Dan Evrope dočekujemo sa zebnjom\nMarinika Tepić, foto: BETA/STRANKA SLOBODE I PRAVDE\nStranka slobode i pravde (SSP) saopštila je danas da Dan pobede nad fašizmom i Dan Evrope „ove godine obeležavamo sa jednakom zebnjom i opravdanim pitanjem: da li je zločinačka ideologija zaista poražena?“\n„Jačanje desnice u zemljama Evropske unije, ‘Tvrdjava Evropa’ i relativizacija istorije doprineli su tome da nekadašnji svetionik slobode počne da baca sasvim drugačije svetlo i šalje dvosmislene signale ‘krhkim demokratijama’ kakva je, između ostalih, i Srbija. Nakon decenija društvenih kriza i potresa, čini se da su lažni antifašizam i deklarativno proevropsko opredeljenje naše prirodno stanje“, poručila je SSP.\nKako je stranka naglasila, „ipak, 9. maj će uprkos revizionizmu i prekrajanjima istorije, biti i ostati dan kada su savezničke armije slomile kičmu nacizma“.\n„Nikada ne smemo zaboraviti da su u tom moru pobednika bili i naši preci, ali i da jednom pobeđeno zlo nije garancija da se ono ponovo neće probuditi. Možda Evropa danas ne izgleda onako slobodarski, progresivno kako bismo mi želeli, ali u njenim temeljima jesu ideje slobode, bratstva i jednakosti – vrednosti za koje se uvek iznova vredi boriti“, saoptšila je SSP.\nStranka je naglasila da je „Srbija uvek znala vrednost slobode i zbog toga u prošlosti plaćala punu i strašnu cenu“.\n„Zbog toga imamo moralnu obavezu da uvek podsećamo na tekovine antifašističke borbe i osnovne slobodarske vrednosti Evropske unije kojoj težimo“, poručila je SSP.\ndan pobede nad fasizmomEUStranka slobode i pravdeBeograd\nPolitika • 15.06.2022. 20:15\nKandidat za potpredsednika SSP: Hoću da pomognem da se zaustavi demografska depresija sa kojom se istočna Srbija suočava\nPolitika • 15.06.2022. 15:55\nStranka slobode i pravde Subotica: “Cenzurom protiv humora”\nPolitika • 14.06.2022. 08:28\n„U Jeremićevoj i Đilasovoj stranci nezadovoljstvo je očekivano“: Sagovornici Danasa o dešavanjima u opoziciji\nGeneralna sekretarka Saveta za regionalnu saradnju (RCC) Majlinda Bregu izjavila je danas u Briselu da Evropu očekuje teška zima zbog energetske krize i rata u Ukrajini te da će to i nedostatak napretka u evrointegracijama na Zapadnom Balkanu izazvati dodatni porast frustracija i skepticizma prema članstvu u EU.


Izvor: Vostok.rs, 26.Mar.2020, 10:16\nVlada Ruske Federacije naložila je Federalnoj agenciji za vazdušni saobraćaj da potpuno obustavi redovne i čarter letove od petka, 27. marta. Izuzetak će biti samo letovi kojima se državljani Rusije vraćaju kući.\n— VOSTOK vesti (@vostokvesti) March 26, 2020 Svetska zdravstvena organizacija 11. marta objavila je pandemiju koronavirusa. Prema poslednjim podacima, u svetu je zaraženo više od 470 hiljada ljudi, sa preko 21 hiljade smrtnih slučajeva.\n— VOSTOK vesti (@vostokvesti) March 26, 2020 Prva po broju umrlih je Italija sa preko 7500, a slede Španija sa preko 3600, Kina sa oko 3300, Iran preko 2000, Francuska oko 1300 i SAD oko 1000.


Ljajić: Vlada opet formirala radnu grupu za prodaju srpskih banja | Nova Ekonomija\nLjajić: Vlada opet formirala radnu grupu za prodaju srpskih banja\n03.01.2018. 11:21 Beta 0\nRasim Ljajić, ministar trgovine i turizma\nMinistar trgovine, turizma i telekomunikacija Rasim Ljajić rekao je da je Vlada Srbije ponovo formirala radnu grupu za privatizaciju i rešavanje problema banja.\nLjajić je kazao da postoji zainteresovani investitor za Kuršumlijsku banju.\nOn je u intervjuu agenciji Beta rekao da je već održan jedan sastanak te radne grupe, na kome su se bavili problemima Kuršumlijske banje koja je, kako je ocenio, u katastrofalnom stanju i ne radi godinama.\n"Grupa ljudi koja upravlja Lukovskom i Prolom banjom zainteresovana je da stavi u funkciju i Kuršumlijsku banju. Dali smo zaduženja pojedinim institucijama na koji način da rešimo imovinsko-pravne odnose u toj banji, kako bi ona mogla da ide u proces prodaje imovine", rekao je Ljajić.\nOn je istakao da bi to mogao da bude uspešan model koji bi mogao da se primenjuje i na druge banje i rehabilitacione centre u Srbiji.\nDodao je da će radna grupa nastojati da što pre reši problem u Kuršumlijskoj banji kako bi zainteresovani investitor mogao da uloži sredstva i stavi u funkciju tu banju.\nLjajić je istakao da je potrebno kombinovati različite modele ulaganja u banje, jer neće svuda biti primenjena klasična prodaja i dodao da je država spremna za različite modele strateškog partnerstva.\n"Tamo gde postoji jasan interes da se zadrži namena banja, a da se sa novim sredstvima podiže konkurentnost i poboljšava ponuda, država će ući u taj posao", rekao je on.\nOcenio je da je trenutno stanje u kome se ništa ne menja neodrživo i da svi imaju štetu od toga, navodeći da su banje jedan od tri ključna resursa u turističkoj ponudi Srbije.\nSrbija, kako je dodao, ima preko 300 termalnih izvora i preko 30 aktivnih banja koje bi mogle da budu stavljene u funkciju uz ulaganja.\nOcenio je da postoje preduslovi da banje budu jedna od važnih turističkih ponuda Srbije, kao i da će se dalji rast turističkog prometa u Srbiji bazirati i na zdravstvenom turizmu.


Sledeće godine šest miliona evra za izgradnju cevovoda | Kolubarske\nSavet Kolubarskog okruga (foto: Branko Petrović)\nSledeće godine šest miliona evra za izgradnju cevovoda\nDve kapitalne investicije, priključenje opština Mionica, Lajkovac, Ub i Ljig na vodovodni sistem "Stubo Rovni“"i izgradnja nove saobraćajnice od Iverka do petlje u Nepričavi, kojom će se Valjevo i čitav taj kraj uključiti na autoput Beograd-Ljig, bile su teme sednice Savet Kolubarskog upravnog okruga.\nPreko Kancelarije za javna ulaganja u sledećoj godini biće izdvojeno oko šest miliona evra za izgradnju cevovoda čime će biti stavljen u funkciju regionalni vodoprivredni sistem Stubo-Rovni.\n- Prvenstveno će biti izgrađena deonica cevovoda Divci-Mionica dužine šest kilometara, tako da će ova opština prva dobiti vodu iz regionalnog sistema. Radovi će trajati devet meseci, njihova vrednost je oko 1,5 miliona evra. Druga investicija u 2018. je izgradnja cevovoda od Crpne stanice Paklje do Postrojenja za preradu vode „Pećina“ u Valjevu. Biće to cevovod prečnika 1000 mm, vrednosti oko 4,5 miliona evra, rok za završetak je 18 meseci. Prema obećanju Kancelarije za javna ulaganja sredstva će nam biti na raspolaganju početkom 2018. godine. Preduzeće „Kolubara“ za ove dve deonice poseduje kompletnu projektnu dokumentaciju i građevinsku dozvolu tako da odmah po opredeljenju sredstava možemo raspisati tender – rekao je v. d. direktora JP "Kolubara" Zoran Mitrović.\nŽivković, Milivojević, Mitrović (Foto: Branko Petrović)\nNačelnik Kolubarskog upravnog okruga Goran Milivojević je istakao da će posle 30 godina i velikog uloženog novca napokon poteći voda iz hidroakumulacije kod Valjeva. "Građani opština Mionice biće prvi u čije domove će stići pitka voda iz regionalnog sistema, a zatim građani opštine Lajkovac", rekao je Milivojević novinarima po završetku sednice.\nOn je istakao i značaj izgradnje saobraćajnice od Valjeva do Nepričave, i najavio da će Okrug insistirati da se uradi obilaznica oko Lajkovca, od petlje u Nepričavi do Ibarske magistrale.\n- Kolubarski upravni okrug će, sa lokalnim samoupravama i Republikom Srbijom, raditi na rešavanju još jednog problema, a to je da moderna saobraćajnica obuhvati i četiri kilometra od Slovca do Nepričave – rekao je Goran Milivojević.\nPredsednik opštine Lajkovac Andrija Živković je izjavio da je za opštinu Lajkovac najbitnije povezivanje na vodoprivredni sistem. On je rekao da je na sastancima sa šefom Kabineta predsednika Republike Ivicom Kojićem i predsednikom opštine Ub Darkom Glišićem potvrđeno da je prioritet vodosnabdevanje i rešavanje tog gorućeg problema opštine Lajkovac.\n- U budžetu za 2018. biće izdvojeno deset miliona dinara za tehničku dokumentaciju za magistralni cevovod od Oštrikovca do Lajkovca, da bi se posle toga krenulo u realizaciju preko Kancelarije za javna ulaganja. Osim toga, cilj Lajkovca je da se u projekat duplih traka od Iverka u Valjevu do petlje u Nepričavi uvrsti projektna dokumentacija obilaznice oko Lajkovca – rekao je predsednik Lajkovca.\nDodao je da je izvesno da će se saobraćajnica od Valjeva do petlje u Nepričavi u narednom periodu raditi uporedo sa završetkom trase autoputa Beograd-Ljig. "Poznato je da je predsednik Srbije Aleksandar Vučić dao podršku tom projektu", rekao je Andrija Živković predsednik opštine Lajkovac.\nPodaci Agencije za bezbednost saobraćaja Pre 4 sati 41 minuta\nNa sportskom terenu iza zgrade opštine Pre 2 sati 36 minuta\nU Dom zdravlja stiglo 3.000 vakcina, najviše do sada Pre 1 sati 8 minuta\nViši sud odbio žalbu tužilaštva Pre 16 sati 8 minuta


Milošević: Na muci se poznaju junaci : Nadlanu.com\nMilošević: Na muci se poznaju junaci\nObjavljeno 15. jun 2006. / 16:19:09\nBILERBEK, 15. juna 2006. (Beta) - Kapiten reprezentacije Srbije i Crne Gore (SCG), Savo Milošević, ocenio je danas da će ekipa SCG na sutrašnjoj utakmici sa Argentinom imati težak zadatak, ali da bi "plavi" trebalo da opravdaju narodnu izreku - "na muci se poznaju junaci".\n"Očekujem težu utakmicu nego protiv Holandije. Argentinci su opasniji u napadu, ali ne treba da razmišljamo samo o tome. SCG ima kvalitete o kojima Argentinci treba da razmišljaju, mada je prednost na njihovoj strani pošto su u prvom kolu osvojili tri boda", rekao je Milošević na konferenciji za novinare.\nUtakmicu između SCG i Argentine, u okviru drugog kola Grupe C, igraće se na zatvorenom stadionu u Gelzenkirhenu, a glavni sudija biće Italijan Roberto Roseti.\n"Nije mi poznat sudija, ali da me je neko pitao pre tri dana ko će biti sudija, rekao bih da će biti Italijan. Možda je i bolje što arbitar dolazi iz zemlje koja je fudbalska velesila i zato sam zadovoljan", rekao je kapiten SCG, Savo Milošević, koji će u slučaju da se nađe u timu odigrati 100. utakmicu za "plave".\nKapiten SCG je izjavio i da dobro poznaje argentinsku reprezentaciju, koja prema njegovim rečima, ipak nije nepobediva.\nMiloševićev saigrač u navalnom redu, Danijel Ljuboja, ocenio je da "plavi" pre svega moraju da se usredsrede na svoju igru, a ne na protivničke kvalitete.\nSelektor SCG Ilija Petković nije želeo da obelodani sastav tima za sutrašnji duel, ali je rekao da će odsustvo povređenog Nemanje Vidić biti hendikep za "plave".\nKompozitor Zoran Simjanović večeras na K1 televiziji u…


„Pravo na školovanje ne mora da znači da svako treba da studira. Time se gubi i obesmišljava univerzitet. Naš Univerzitet ima kapacitet od 100.000 studenata, a oko 15 odsto studenata se raspe u prvoj godini studija”, izjavila je rektorka Beogradskog univerziteta Ivanka Popović.\nPopović rekla je da je prošlo 20 godina otkako je bolonjski sistem uveden u Srbiji administrativno i formalno, bez suštinske promene nastavnih predmeta da bi se gradivo bolje savladavalo.\nU emisiji Sedmica Radio Beograda Popovićeva je kazala da je bolonjski model studiranja u Srbiji sproveden u „spartanskim uslovima” bez finansijskih mogućnosti.\n„Srbija mora da se drži bolonjskog modela studiranja, a Beogradski univerzitet mora da deluje u okviru evropskog procesa obrazovanja da bi mogli svojim svršenim studentima da obezbedimo mogućnost cirkulacije po tržištima rada Evrope”, rekla je Popovićeva.\n„Ono o čemu bih ja volela da Senat (Univerziteta) razgovara jeste da otvoreno sagledamo šta smo uradili u procesu primene bolonjskog sistema, kakva je prolaznost studenata na ispitima. To ne znači snižavanje kriterijuma, ni gledanja kroz prste, već da je neophodno olakšati ispitnu materiju”, objasnila je nova rektorka Beogradskog univerziteta.\nUpozorila je da je problem Univerziteta to što je on postao „tampon zona” gde mladi ljudi gube godine bez namere da završe fakultet.


REBT Archives - Vaš psiholog\nOsećanje krivice pretstavlja štetnu i nezdravu emociju. Često se javlja u sklopu nekih oblika depresije, kod osoba koje su sklone autoagresiji koja se ispoljava u vidu samooptuživanja. Povod za osećanje krivice može biti neki događaj čije značenje se odnosi na kršenje...\nSpecifične fobije podrazumevaju javljanje klinički značajne anksioznosti koja provocirana izlaganjem specifičnom objektu ili situaciji. Javljanje fobičnog straha (anksioznosti) često dovodi do izbegavajućeg ponašanja. Kriterijumi za dijagnostikovanje specifične fobije...\nGlobalno (samo) vrednovanje\nGlobalno vrednovanje predstavlja sklonost da vrednujemo sebe ili druge osobe kao celinu, samo na osnovu jedne (ili nekoliko) osobina ili ponašanja koje procenujemo kao pozitivne ili negativne. Sklonost globalnom samovrednovanju predstavlja sastavni deo problema niskog...


Zvanicno otvoren gasovod Turski tok - Ekonomske Vesti\nZvanicno otvoren gasovod Turski tok\nRuski predsednik Vladimir Putin i turski predsednik Redžep Tajip Erdogan zvanično su u sredu u Istanbulu otvorili gasovod „Turski tok“.\nSvečanosti su prisustvovali i predsednik Srbije Aleksandar Vučić i premijer Bugarske Bojko Borisov.\nGasovod „Turski tok“ ima dve cevi kapaciteta po 15,75 milijardi kubika. Prvom će se snabdevati potrošači u Turskoj, a drugom države južne i jugoistočne Evrope.\nRuski predsednik Vladimir Putin je rekao da projekat Turski tok svedoči o značajnim rezultatima rusko – turskog strateškog partnerstva, značajan je ne samo za Rusiju i Tursku nego i za države južne Evrope i za ceo evropski kontinent.\nPredsednik Srbije Alekdandar Vučić rekao je da je gasovod Turski tok od ogromnog značaja za budućnost Srbije, privlačenje investicija i dalji ekonomski i industrijski napredak zemlje.\nOn je rekao da će Turski tok omogućiti da Srbija dobija gas po pristojnim cenama, boljim nego do sada, ali da „mnogo zavisi od toga kada će Bugarska da završi svoj deo“, navodi se na sajtu predsednika Srbije.\nVučić je rekao dani, prema nekim procenama, srpski (403km) i bugarski deo gasovoda mogli da se povežu u maju ili najkasnije u septembru.\n„Ako budemo mogli da obezbedimo kompletne količine gasa koje mogu da prodaju kroz naše cevi, a to je oko 13 milijardi kubnih metara, da idu kroz tranzit kroz Srbiju, to bi značilo da za 10 do 12 godina možemo da vratimo sav novac koji smo uložili, rekao je Vučić.\nRuski ambasador u Sofiji Anatolij Makarov sredinom decembra 2019.godine je izjavio, pozivajući se na bugarskog premijera Bojka Borisova, da će gas iz gasovoda Turski tok za Srbiju poreći do 31.maja 2020.godine.\nDirektor Bulgartransgasa Vladimir Malinov izjavio je 5.januara 2020.godine da je ruski gas potekao gasovodom Turski tok za Severnu Makedoniju i Grčku.\nInače, svetsko tržište gasa pod ogromnim je pritiskom :SAD su značajno povećale svoje isporuke prirodnog gasa, a istovremeno je ova zima rekordno topla što snizava tražnju za gasom i sve zajedno obara njegovu cenu.\n← Iran objavio da je zavrsio osvetu za smrt Sulejmanija\nFAZ o Turskom toku:EU na putu da izgubi uticaj →


EWE Trinity desktop – Personal magazin\nAMD je kompanija koja je u poslednjih nekoliko meseci u velikoj žiži svetske javnosti zbog lansiranja nove Trinity platforme, koja u osnovi predstavlja nastavak veoma uspešne Fusion priče sa kojom je pomenuti proizvođač zabeležio značajan pomak u odnosu na konkurenciju u nižoj i srednjoj klasi prenosivih i desktop računara. Za sve čitaoce koji nisu u toku ono što posebno moramo da istaknemo je da se i Trinity platforma, kao i Fusion platforma zasnivaju na APU konceptu (Accelerated Processing Unit), koji u biti predstavlja fuziju između Athlon II procesora i Radeon grafičkih kartica donoseći krajnjim korisnicima snažne brzinske i grafičke performanse, koje cenovno, a i u svakom drugom smislu mogu da se nose sa konkurencijom.\nKada govorimo o APU desktop konceptu (koji je kupcima najzanimljiviji) njega čini kombinacija četiri stavke: procesor, integrisan GPU (u samom procesoru), diskretni GPU i čipset, koji je zadužen za njihovu snihrnizaciju. U Trinity verziji to izgleda ovako: jedan od Trinity procesora (sa dva ili četiri iledriver x86 jezgra) sa integrisanim grafičkim Radeon HD 7000 jezgrom (do 384 shadera i puna podrška za DirectX 11) plus diskretan AMD Radeon grafički accelerator poslednje generacije upakovani sa adekvatnom matičnom pločom zasnovanom na FM2 podnožju i neka od tri nova AMD čipseta (A55, A75 i A85X).\nMi smo konkretno imali priliku da se družimo sa jednim AMD Trinity računarom koji je sklopila kompanija EWE, a koji predstavlja sinergiju između AMD A10-5800 procesora sa integrisanim Radeon HD 7000 jezgrom i Radeon HD 6670 grafičkog akceleratora donoseći kupcima napredne igračke, multimedijalne i uopšte radne karakteristike. Ostatak ovog računara (popularno nazvanog EWE Trinity računar) čini 4GB HyperX DDR3 radne memorije, hard disk od 500GB i Gigabyte-ova GA-F2A85X-UP4 ploča sa A85X čipsetom.\nInače, za ovu ploču je karakteristično da je jedna od najboljih na tržištu sa FM2 podnožjem koje koriste novi AMD procesori bazirani na Buldožer arhitekturi, ukjlučujući i model iz ove Trinity mašine. EWE Trinity računar upakovan je u CQ-01B-OP kućište potpisano od strane kompanije Chieftec sa napajanjem od 500W, što je sasvim dovoljno za miran i komforan rad.\nNakon nekoliko dana druženja sa EWE Trinity računarom možemo reći da je AMD ponovo odradio posao na nivou, ponudivši kupcima daleko bržu platformu u odnosu na Fusion rešenje. Realno mi smo sa ovom mašinom ostvarili od 30% do 50% bolje radne karakteristike (zavisno od poslova koji smo obavljali) u poređenju sa sličnom Fusion konfiguracijom, što verujemo da će posebno obradovati naprednije korisnike i ljubitelje kvalitetne multimedije i igrica. Velika prednost joj je i što se očekuje da je na tržištu prati veoma povoljna cena zbog koje verujemo da će se odlično prodavati, kao i svi ostali računari zasnovani na Trinity platformi.\nEWE Trinity desktop was last modified: October 18th, 2012 by Nebojša Rašković\nAMDAMD A10-5800APUDesktopEWE TrinityEWE Trinity desktop


Na sjednici Kantonalnog povjereništva Naroda i Pravde TK analizirani rezultati Lokalnih izbora – Narod i Pravda\nNa sjednici Kantonalnog povjereništva Naroda i Pravde TK analizirani…\nU Doboj Istoku je u ponedjeljak (07.12.2020) održan sastanak Kantonalnog povjereništva Naroda i Pravda Tuzlanskog kantona. Na sastanku su analizirani rezultati NiP-a u Tuzlanskom kantonu na Lokalnim izborima održanim 15. novembra.\nSastanku, u proširenom sastavu, odazvali su se predstavnici svih šest trenutno postojećih općinskih/gradskih organizacija u TK (Doboj Istok, Gradačac, Tuzla, Živinice, Kladanj i Kalesija).\nNa sastanku je predstavljena analiza nedavno održanih Lokalnih izbora po općinama/gradovima TK u kojima je učestvovao NiP.\nObzirom da je čak pet od ukupno šest organizacija NiP-a u TK osnovano samo par mjeseci prije izbora, rezultat je zadovoljavajući, konstatovano je na sastanku.\nRazgovaralo se i o formiranju mjesnih organizacija Naroda i Pravde u narednom periodu po općinama/gradovima, kao i o osnivanju novih općinskih/gradskih povjereništava u preostalih 7 općina/gradova u TK (Srebrenik, Lukavac, Gračanica, Banovići, Čelić, Sapna i Teočak).\nIzražena je nada da će i u ovim mjestima već u 2021. biti otvorene kancelarije Naroda i Pravde.\nSvakako to je i obaveza i prema velikom broju građana iz nabrojanih općina/gradova koji su se obratili rukovodstvu stranke.\nNa Općim izborima 2022. godine očekuje se da će Narod i Pravda biti jedan od najvažnijih političkih faktora na području TK, a na ovim izborima NiP bi se trebao pojaviti u svih 13 općina/gradova TK.\nNarodu i Pravdi se želi priključiti sve veći broj građana, a na sastanku je, između ostalog, razgovarano i o tome da se strogo vodi računa ko su novi članovi, pogotovo u situacijama kada se radi o dugogodišnjim učesnicima političkih procesa, a sve je prisutniji trend da izabrani politički zvaničnici drugih stranaka žele pristupiti NiP-u.\nIstaknuta je važnost svakog novog člana, ali ne “po svaku cijenu”, jer je mnogo važnije zadržati kurs političkog integriteta, transparentnosti i poštenja.


NAJLEPŠA VEST ZA SVE ĐAKE! Od septembra dozvoljene ekskurzije: Za mlađe putovanja moguća samo po Srbiji, a evo ko će moći i do INOSTRANSTVA\nĐačke ekskurzije biće organizovane isključivo u Srbiji u osam regiona, za sve učenike osnovnih i srednjih škola, izuzev maturanata, koji će i dalje moći da putuju u inostranstvo, rekla je juče predsednica aktiva direktora škola opštine Palilula Olivera Korošec.\nTo su novine u pravilniku o ekskurzijama koji će tek početi da se primenjuje, objasnila je Korošec gostujući na RTS. Prema njenim rečima što se tiče ekskurzija ove školske godine sprovedene su sve procedure kako bi deca išla na ekskurzije.\n- To znači da smo u septembru, kroz godišnji plan rada škola predvideli đačke ekskurzije i školu u prirodi, sproveli javne nabavke, odabrali agencije koje će sprovoditi, potpisali okvirne sporazume na osnovu interesovanja roditelja i učenika i dalje čekamo zeleno svetlo - ističe Olivera Korošec.\nNovim pravilnikom označeno je osam regiona gde će učenici putovati. Ti regioni su: Vojvodina, zapadna Srbija sa Tarom, jugozapadna Srbija, Zlatibor, Uvac, Zlatar, južna Srbija Niš i Vranje, Valjevo, istočna Srbija, Beograd sa okolinom, ibarsko-kopaonički kraj.\nAko učenici idu redovno na ekskurzije od prvog do osmog razreda, za očekivati je da su po završetku osnovne škole obišli celu Srbiju, a to je i cilj jednog ovakvog organizovanja i podele na regione, naglasila je Korošec.\nŠTA ĆE BITI SA NOVCEM OD EKSKURZIJA? Roditelji školaraca zabrinuti da neće moći da povrate pare, a evo što kaže direktor Jute\nHrvatska struka preporučuje da se ne ide na EKSKURZIJE\nOna dodaje da regioni nisu izabrani slučajno. Biran je region gde može da se uveže više stvari koje učenici mogu da vide iz različitih predmeta.\n- Ako uzmemo na primer region zapadne Srbije, Zlatibor, Zlatar, Uvac, imamo hidroelektrane. U pripremi za izvođenje ekskurzija nastavnici će pre odlaska na ekskurziju deci ispričati čemu one služe. Imamo biljni i životinjski svet, Beloglavog supa. Istorija tog kraja je jako značajna, geografija, klima - navela je predsednica aktiva direktora škola opštine Palilula.\nOna je dodala da novi pravilnik razrađuje, pre svega, plan putovanja, jer se on radi sa učenicima, roditeljima i zaposlenim odnosno onima koji će izvoditi ekskurzije. Ističe da se ne može ista ekskurzija izvoditi sa učenicima nižih razreda kao sa decom starijeg uzrasta.\nOsnovci ekskurzija i pivo\n- Učenicima od prvog do četvrtog razreda sama destinacija mora da bude bliža mestu boravka jer ne mogu da izdrže duga putovanja - rekla je Korošec.\nSrednjoškolci će nastaviti da obilaze zemlje koje su obilazili i ranije - Francusku, Španiju, Italiju, Austriju. Nekih posebnih uslovi, sem onog što nalažu đačka putovanja, neće biti osim onoga što važi za sve građane koji putuju u datom trenutku, rekla je Korošec.\nOSNOVCI NA UVAC I ZLATIBOR, A SREDNJOŠKOLCI U ŠPANIJU Direktorka o novinama u pravilniku o ekskurzijama za đake\nDok u Čačku bukti požar u krugu fabrike "Sloboda", a građani sa strepnjom čekaju nove vesti, na Tviteru se širi DIRLJIV APEL ZA POMOĆ (FOTO)\nDok prestravljeni građani Čačka čekaju nove informacije u skloništu, posebno oni koji žive nedaleko od fabrike "Sloboda" u kojoj su večeras odjeknule nove eksplozije, društvenim mrežama šire se apeli za pomoć.\nKAD SNOVI POSTANU STVARNOST Izvučen dobitnik BMW X3 nagradne igre "Vredno je zajedno"\nSan svakog čoveka je dobar auto, ali danas to sebi ne mogu svi da priušte. Međutim, nekada i snovi mogu postati stvarnost. Goranu Marjanoviću iz Šida se ovih dana to ostvarilo – on je u nagradnoj igri "Vredno je zajedno – nagradna igra koja zaista vredi", koja je organizovana u IDEA i Roda prodavnicama i Mercator hipermarketima, osvojio ni manje ni više nego BMW X3. I kao što to najčešće biva, Goran je sasvim neplanirano, nakon redovne nabavke u obližnjoj IDEA Super prodavnici, popunio kupon u nadi da će možda osvojiti neku od nagrada, ali ne i glavnu.\nHUMANI MATURANATI Srednjoškolci iz Paraćina se odrekli skupocenih odela, novac će dati za lečenje male Mie (FOTO, VIDEO)\nMaturanti paraćinske Gimnazije dugo nisu znali da li će se proslava kraja srednje škole uopšte održati usled korone, međutim, kada su dobili informacije da će je ipak biti, jednoglasno su odlučili da novac koji bi dali na skupe haljine i odela za to veče doniraju za pomoć svojoj četvorogodišnjoj sugrađanki Mii Žikić koja boluje od skolioze krivljenja kičme.


CEKOR: Srbija treba da ukine termoelektrane i odustane od nuklearne elektrane | EurActiv Serbia\nRead time : 4 m, 23 s\nRešenje za energetsku budućnost Srbije nisu ni ugalj ni nuklearna energija, već energetska efikasnost i hidroelektrane, rekao je koordinator za program enegetike i klimatskih promena u Centru za ekologiju i održivi razvoj (CEKOR) Zvezdan Kalmar.\nKalmar je na konferenciji za novinare u Beogradu rekao da će za funkcionisanje termocentrala i energetskog ugljenog sistema u budućnosti biti neophodno investiranje u odsumporavanje, koje će ukupno koštati oko 800 miliona evra i da bi za taj novac barem 200.000 domaćinstava moglo da izoluje kuće i stanove i opremi ih novim, kvalitetnijim izvorima grejanja ili proizvodnje struje.\n"Odsumporavanje podrazumeva drastično povećanje potrebne količine uglja za istu količinu struje na mreži. Samo to postrojenje i filteri koji skupljaju čestice zahtevaju između 10% i 30% povećanja količine uglja da bi imali istu količinu struje na mreži", istakao je on.\nDodao je da će, sem povećanja količine uglja, biti povećana i količina suspendovanih čestica, pepelišta, broj rudnika i novih mašina.\n"Da bi se izgradio sistem za odsumporavanje potrebno je minimum od tri do četiri godine, pa kad se pusti na mrežu, potrebno je desetak godina da se otplati. Vi ste zakopali 800 miliona evra na 15 godina, a održavanje za ceo sistem će koštati godišnje preko 100 miliona evra", izjavio je Kalmar.\nOcenio je da za tih 15 godina može da se izoluje veliki broj domaćinstava i da, kada se izoluje kuća, ta investicija može da se otplati za oko pet godina.\n"Vi takvu investiciju onemogućavate jer ste novac potrošili na stare tehnologije, koje su očigledno sa stanovištva klimatskih promena štetne", izjavio je Kalmar i dodao da je promocija odsumporavanja štetna, jer se tako povećava emisija ugljen-dioksida.\nIstakao je da ako termocentrale ostanu na mreži, Srbija baca ogroman novac i energiju i zagaduje okolinu, i dodao da smatra da do 2035. godine treba ukinuti termoelektrane.\nNaveo je podatak da je pre 20 godina potrošeno oko 200 miliona evra na iseljavanje ljudi iz sela Vreoci, koid Lazarevca gde se navodno nalazilo 570 miliona tona uglja, ali da su "oni osmotrili to mesto i da tamo nema uglja" i pozvao nadležne da objave podatke koliko je novca ukupno potrošeno.\nIstakao je i da je zelenim kreditom iz 2011. godine trebalo da se kupi mašina koja služi za inteligentno mešanje boljeg i lošeg uglja da bi se dobio stalni, predvidljivi kvalitet uglja, i da je taj kredit iznosio preko 150 miliona evra.\n"Mi plaćamo duplo, homogenizaciju koja najverovatnije ne radi i skuplju struju jer je blato došlo u blokove termoelektrane "Nikola Tesla" u Obrenovcu", rekao je Kalmar.\nOn je naglasio da Srbija mora da ispuni obaveze koje ima prema EU, a to je dekarbonizacija energetskog sektora do 2050. godine, ali da naše termocentrale, čak ni Kostolac B3, neće biti na mreži pre 2025. godine, pa neće biti moguće otplatiti projekat do 2050. godine.\n"Da bi roba koja će koristiti ovu struju mogla da se prodaje u EU, ta roba će morati da se snabdeva iz struje koja će biti usaglašana sa standardima EU, neće biti moguće izvoziti robu iz Srbije ukoliko se ne budu plaćale takse na ugljen dioksid", rekao je Kalmar i dodao da Elektroprivreda Srbije (EPS) ne bi mogla likvidno da posluje uz takve takse.\nGovoreći o nuklearnim centralama, on je istakao da to nije urgentno rešenje koje je Srbiji potrebno, jer se stari tipovi reaktora grade deset ili petnaest godina.\nDodao je da u Srbiji nema dovoljno nuklearnih kadrova i regulatornog okvira, pa je jedino urgentno rešenje energetska efikasnost, jer za nju ima "dovljno kapaciteta i radne snage".\n"Za taj novac može više puta da se izoluje cela Srbija. Treba izračunati, otprilike 5.000 evra na 2,5 miliona domaćinstava. To je proces koji može da se završi za deset godina. To je urgentno rešenje jer mi možemo da značajno smanjimo potrošnju za dve do tri godine", rekao je Kalmar.\nOn je istakao da su reverzibilne hidrocentrale prvi korak posle energetske efikasnosti.\n"Srbija je u ovom 'udaru' pokazala da ima dovoljno hidropotencijala, preko 60 odsto struje je proizvođeno na taj način", kazao je on i dodao je da će, kada se izgrade hidroelektrane Djerdap 3 i hidroelektrana na reci Bistrici, struja moći da se izvozi u region.\nIstakao je da reverzibilne hidrocentrale mogu da se integrišu u sisteme kao što su vetar i solarna energija.\n"Reverzibilna hidrocentrala Djerdap 3 mora biti prioritet za Srbiju, taj objekat će imati u budućnosti oko 2,5 gigavata instalisane snage. To je otprilike ukupna flota termocentrala na ugalj", ocenio je Kalmar.\nOn je dodao da je EPS od 2000. do danas rekonstruisao sva postrojenja, ali da oni nisu objavili podatak koliko je rekonstrukcijama povećana ukupna snaga EPS-a.\n"Ne znam zašto bismo gradili dodatnu termocentralu Kostolac B3, kada smo rekonstrukcijama blokova svaki blok povećali za deset odsto", rekao je Kalmar.\nOn je rekao da je CEKOR uradio analizu stvarne cene struje u Srbiji, koja iznosi "onoliko koliko je koštala na mreži kada smo uvozili struju".\n"Kada bi svi troškovi od otvaranja rudnih polja do dekrbonizacije bili prebačeni na EPS, bila bi sigurno 30, a ne pet evrocenti kao što je sada po kilovatu", rekao je on i dodao da, kada bi se na to dodale takse za ugljen-dioskid, cena bi došla do 40 evrocenti.


RUSI ŠPIJUNIRAJU I NEMCE? Stranke na meti hakera\nTanjug | 21. 09. 2016 - 12:50h\nNemačke političke stranke žrtva su novog kruga sajber napada, pokazao je danas dokument u koji je uvid imao AFP, nakon što je nemačka obaveštajna agencija optužila Rusiju za seriju operacija sa ciljem špijuniranja i sabotaže.\nFoto: RAS Srbija Hakeri napadaju nemačke političke stranke\nAFP prenosi navode nemačkog lista "Zidojče cajtung" i televizija NDR i WDR da su političari i zaposleni u nemačkih stranaka dobili mejlove koji su izgledali kao da su poslati iz sedišta NATO, ali koji su zapravo sadržali link koji je instalirao špijunski softver na kompjuter osobe koja je primila mejl.\nNemački mediji citiraju neimenovane bezbednosne stručnjake i navode da izgleda da su napadi 15. i 24. avgusta izveli ruski hakeri koje podržava vojska. U dokumentu koje je uputila nemačka Federalna kancelarija za informacionu bezbednost (BSI), u koji je uvid imao AFP, poslnici se upozoravaju na napade.\n"Imajući u vidu pozadinu američke situacije, za mene važno da zaštitim stranke od špijuniranja", kazao je za "Zidojče cajtung" šef BSI Arne Šenbom, misleći na seriju sajber napada na američku Demokratsku partiju ove godine.\nKandidatkinja te stranke za predsednicu SAD Hilari Klinton optužila je Rusiju za upad koji je rezultirao curenjem mejlova u julu na sramotu demokrata.\nNemačka tajna služba u maju je optužila Rusiju za seriju međunarodnih sajber napada sa ciljem špijuniranja i sabotaže, uključujući i prošlogodišnji slučaj sajber napada na Donji dom nemačkog parlamenta.\nEvropol: Talas sajber napada izazvao HAOS na…\nTalas sajbernapada koji su izazvali haos širom planete je "na dosad nezabeleženom nivou", saopštio je danas Evropol, prenosi AFP. Navedeno je da će zbog ovih…\nPovezane teme: Nemačka , Hakerski napadi , Rusija


Home Novosti Biznis Italijani potencijalni investitori u razvoj tekstilne industrije u Brčkom\nGradonačelnik Brčko distrikta BiH Siniša Milić i ministar energetike i rudarstva Vlade Republike Srpske Petar Đokić sa saradnicima razgovarali su danas u Vijećnici u Brčkom s Đovanijem Antoniolijem (Giovanni Antonioli), direktorom italijanske kompanije „Olimpias Knitting“, koja posluje u okviru grupe „Beneton“ i predstavnicima italijanskog privrednog udruženja „Konfindustrija Srbije“.\nRazgovarano je o mogućnosti investiranja, odnosno otvaranja tekstilnog pogona spomenute kompanije na prostoru Brčko distrikta BiH.\nSilvija Herceg, zamjenica direktora Međunarodne kancelarije „Konfindustrije Srbije“, rekla je da ovo italijansko privredno udruženje u Beogradu radi od 2012. godine, okuplja 170 firmi članica – odnosno italijanskih investitora, koji uspješno posluju u Srbiji ili imaju interes da razviju svoj biznis tamo.\n„S obzirom na to da se „Konfindustrija“ širi kako se italijanska industrija širi u regiji, bila nam je čast da danas čujemo ohrabrujuće podatke i fantastičan paket subvencija koje Brčko distrikt BiH nudi stranim investitorima. Naš je zadatak da te informacije prenesemo kompanijama koje posluju u orbiti ‚Konfindustrije Srbije‘, ali i kolegama u regiji“, zaključila je Herceg.\nGradonačelnik Milić je izjavio da je riječ o prvom sastanku sa ovom asocijacijom na kojem su razmijenjene informacije o tome šta Brčko nudi potencijalnim investitorima, odnosno da godišnje izdvaja 10 miliona konvertibilnih maraka podsticaja u privredu i 12 miliona konvertibilnih maraka u poljoprivredu, što su, kako je navedeno, znatno veća sredstva u poređenju s mnogo većim sredinama.\n„Postoji čitav spektar podsticajnih mjera poput mogućnosti da oni koji investiraju u Brčko i ulažu svoja osnovna sredstva budu oslobođeni poreza na dobit u visini tih ulaganja do 300.000 KM. Predviđene su i pojedinačne subvencije za novo zapošljavanje od 5.000 KM za jednog radnika sa SSS, odnosno 7.000 za radnika s VSS. Ima tu još niz pogodnosti, a važno je da u posljednje vrijeme govorimo i o oslobađanju od nekih drugih fiskalnih i parafiskalnih nameta i vrlo brzo ćemo izaći s tim registrom, sačiniti analizu i nastaviti da otklanjamo barijere kako bismo omogućili brži razvoj“, pojasnio je Milić.\nPetar Đokić, ministar energetike i rudarstva Vlade Republike Srpske, rekao je da je danas potvrđeno da Brčko ima interes da dobije nove partnere, te da ima dobre podsticajne uslove koji su razvijeniji nego u entitetima.\n„Zadovoljan sam sa svim što smo čuli od italijanskih potencijalnih partnera. Oni tek treba da analiziraju sve o čemu smo govorili. Imaće određena pitanja i zahtjeve, a mi ćemo se iz dvije vlade oglasiti s odgovorima o tome na koji način možemo podržati projekte. Blizu smo davanja dobre ponude i moj je prvi utisak da je sve ovo danas bilo veoma pozitivno i uliva optimizam. Put do realizacije traži određeno vrijeme, ali smatram da Brčko ima izvanredne preduslove za realizaciju ove investicije“, naglasio je ministar Đokić.\nPrethodni postU srijedu promocija putopisa iz Južne Amerike\nSledeći postOsam porodica povratnika i raseljenih lica dobilo stanove


JKP "Čistoća": Stigli kontejneri, očekuju se kamioni - Ritam Grada - vesti Kragujevac\nNaslovna Vesti JKP “Čistoća”: Stigli kontejneri, očekuju se kamioni\nJKP “Čistoća”: Stigli kontejneri, očekuju se kamioni\nPrvi kontigent metalnih kontejnera, zapremine 1100 l isporučen je Javno komunalnom preduzeću “Čistoća“. Celokupna količina od 1900 komada biće isporučena sukcesivno u naredna tri meseca. Uskoro bi u Kragujevac trebalo da stignu i novi kamioni “smećari”.\n“Čistoća“ će, prema rečima direktora tog preduzeća Zorana Jovanovića, prilikom svake isporuke postavljati nove kontejnere u najugroženijim delovima grada i na taj način omogućiti građanima da pravilno odlažu sakupljeni komunalni otpad.\nSredstva za nabavku novih kontejnera su obezbeđena u okviru aranžmana između grada Kragujevca i Evropske banke za obnovu i razvoj. Nakon sprovedenog postupka javne nabavke kao najpovoljniji ponuđač izabrana je firma Unit Eksport Limited iz Londona.\nU preduzeću “Čistoća“ očekuju i početak isporuke specijalizovanih vozila za odvoženje smeća čime će higijena u gradu biti podignuta na značajno viši nivo. Nabavkom deset novih kamiona smećara, konačno će biti rešen problem dotrajale mehanizacije. Jer, zbog čestih kvarova na kamionima, koji sa gradskog područja dnevno, u proseku, odnesu oko 200 tona smeća, kapaciteti nisu u potpunosti iskorišćeni. Zato u “Čistoći“ očekuju da će od naredne godine situacija biti mnogo bolja.\nInače, za nabavku kamiona, kanti i kontejnera iz kredita Evropske banke za obnovu i razvoj obezbeđeno je 2,5 miliona evra.\nPrethodni članakZaposlenima u komunalnoj oblasti biće povećane plate\nSledeći članakRadnički eliminisao prvoligaša na peterce


Lončar: Ako se ne ukinu takse, nastaće ogroman problem s lekovima\nIzvor: Radio 021, 28.Nov.2018, 10:27\nPacijenti koji se jave u zdravstvene ustanove na Kosovu i Metohiji dobiće svu neophodnu pomoć i lekove i tako će biti i u narednim danima, ali ako se nastavi blokada zbog uvođenja taksi na proizvode iz Srbije, nastaće ozbiljan problem jer nećemo moći da funkcionišemo, izjavio je ministar zdravlja Zlatibor Lončar.\nOn je za RTS-u rekao da pacijenti u ovom momentu nemaju razloga da idu na neko drugo mesto, ali da će biti problema ako se nastavi ovakva situacija.\n"Srbija će odraditi svoj deo posla, misli na svoje građane i obezbediće što je neophodno da ne dođe do humanitarne katastrofe", rekao je Lončar.\n"A tada su znali da traže da iz našeg zdravstvenog sistema dajemo vakcine za njih. Niko sada nije kontaktirao ni nas ni ljude dole. Mnogo je glasna ta tišina sa njihove strane", rekao je Lončar.\nKRIZA NA KOSMETU: Lončar upozorava na blokadu, Srbi protestuju u podne, Albanci slave Dan zastave\nBlokada srpske robe i sramotna odluka privremenih vlasti u Prištini da se uvede 100 takse na proizvode iz Srbije, drastično otežava život naroda na Kosovu i Metohiji Blokada srpske robe i sramotna odluka privremenih vlasti u Prištini da se uvede 100 takse na proizvode iz Srbije,...


"Para ima za sve i svašta, a za najbolje studente nema"! Da li će srpski studenti moći u inostranstvo?! - Naši u svetu\n“Para ima za sve i svašta, a za najbolje studente nema”! Da li će srpski studenti moći u inostranstvo?!\nObjavljeno 10/08/19 u 20:30\nSrbija bi uskoro mogla da ostane bez mogućnosti međunarodne razmene studenata tehničkih i prirodnih nauka jer nacionalni odbor IAESTE nema 20.000 evra da plati dug za trogodišnju članarinu svetskoj asocijaciji, saznaje “Blic”.\nZlato Srbije: Najbolja matematičarka Evrope otkriva recept za uspeh\nA nije ih malo jer preko ove organizacije godišnje na najprestižnije univerzitete i kompanije u svetu odlazi njih 300. Neće samo oni biti na šteti već i 250 akademaca iz 50 država, koliko godišnje dolazi u Srbiju kako bi proširili svoja znanja i praksu na našim visokoškolskim ustanovama, Institutima, ali i firmama. Da do toga ne bi došlo, a dok se sistemski ne reši ovaj problem, odnosno zakonom definiše ko finansira program ove organizacije, država bi trebalo da nađe način da obezbedi 20.000 evra da ne bi ostali bez članstva. Taj iznos je mali, a bruka koja bi nastala za državu ako se ne nađe bila bi velika, tvrdi naš izvor iz Ministarstva sporta.\n“Pare se daju za sve i svašta a za najbolje studente nema. Najtragičnije je što te ljude niko nije želeo ni da sasluša ili pak da im odgovori na brojne pozive i dopise koje su upućivali. IASTE ima pravo da dobije pare jer postoji program oko međunarodne razmene studenata. Ako se desi da Srbija bude isključena iz međunarodne asocijacije, onda bi neko u ovoj državi trebalo da preispita kako se troši novac građana Srbije i po kom principu se deli”, navodi naš sagovornik.\nMomčilo Tošić jedan od najboljih! Briljirao na Međunarodnoj olimpijadi iz astronomije i astrofizike! (FOTO)\nDragan Vukićević, direktor IAESTE Srbija, potvrđuje za “Blic” da nam preti suspenzija iz ove međunarodne suspenzije, ali se nada da to država neće dozvoliti.\n“Mislim da uz malo dobre volje ova kriza može da se reši jer je reć o strukovnoj organizaciji koja za državu od osnivanja ima poseban značaj. Naš glavni problem poslednjih godina je obezbeđivanje stalnih finansijskih sredstava iz budžeta za finansiranje naših aktivnosti i programa, koja se kreću od 10 do 15 miliona dinara na godišnjem nivou… Od osnivanja ovog odbora 1951. godine do 2001. godine novac nam je uredno dostavljan iz budžeta. Te 2001. godine ukinut je Republički zavod za međunarodnu naučnu, prosvetnu i kulturnu saradnju, preko koga smo dobijali ta sredstva pa smo od tada zaboravljeni. Sredstva smo dobijali sporadično, najčešće od Ministarstva prosvete, u zavisnosti od razumevanja ljudi koji su shvatali značaj naših aktivnosti za državu i naše studente. Međutim, poslednjih godina nam je objašnjeno da je međunarodna razmena studenata u nadležnosti Ministarstva omladine i sporta. Pokušali smo da sa njima stupimo u kontakt, ali to nam nije uspelo jer niko tamo nije bio raspoložen”, navodi Vukićević.\n“Drugim rečima, da se sistemski reši ko finansira program međunarodne razmene studenata. To traži vreme, koje nam curi jer mi zbog duga za članarinu za poslednje tri godine prema međunarodnoj asocijaciji, na narednoj generalnoj konferenciji možemo da budemo suspendovani. To bi bila velika šteta jer u svetskoj organizaciji Nacionalni odbor IAESTE Srbije zauzima veoma značajno mesto koja se po kvalitetu studenata i obimu razmene nalazi na petom mestu, među stotinak zemalja. To bi bio presedan jer i u periodu izolacije naše zemlje IASTE je bio jedini prozor u svet za mlade. Zbog dugogodišnjih dobrih veza u internacionalnoj asocijaciji 1992. godine bili smo izuzeti od sankcija pa se razmena studenata nesmetano odvijala. Zato se nadamo da postoji način ili dobra volja da se problem prevaziđe i obezbede bar tih 20.000 evra za članarinu jer u suprotnom može nam se desiti da kaznimo naše najbolje studente, koji se besplatno usavršavaju u svetu”, kaže Vukićević.\nIz Ministarstva omladine i sporta nismo uspeli da saznamo da li ima dobre volje i zašto nisu primili ljude iz IAESTE Srbija i pokušali da reše problem bar oko članarine. I u Vladi Srbije nismo našli sagovornika.\nIAESTE SrbijaInostranstvoStudentiTehnički fakulteti\nŽan Klod Van Dam je samo podelio spot Dragane Mirković, onda je usledio haos na društvenim mrežama (VIDEO)\nSrpski porodični orkestar! Tri ćerke i mama “zapalile” Ameriku svojim talentima! (FOTO, VIDEO)\nSkandal u Hrvatskoj: Policija proterala studente iz Nigerije, misleći da su migranti\nKoferi studenata – obrazovanje u inostranstvu kao karta za beg iz Srbije\nHitno evakuisani! Srpski studenti iz Univerziteta u Hong Kongu večeras stižu u…\nZašto su Nemačkoj potrebni studenti uz inostranstva? Deset odsto njih dolazi iz…\nPobedio lavove! Zbog fasade na kući poneo titulu “balkanskog kralja”…\nBrnabić poručila srpskim studentima u Šangaju: Nadam se da ćete se vratiti u Srbiju,…\nOni su mladi i obrazovani, i odlučili su da napuste zemlju


Kancelarija za mlade i saradnju sa udruženjima Grada Beograda-Nastavi tradiciju u svetu reklame â€“ doÄ‘i na jubilarne FONklame!\nU četvrtak 16. marta, u Sali 015, Fakulteta organizacionih nauka svečano će biti otvoren festival marketinga - FONklame. Posetioci će te večeri imati priliku da uživaju u najboljim reklamama iz 2016. godine.\nPo deseti put, u organizaciji FON-ovog centra za razvoj karijere, FONklame će okupiti eminentne stručnjake koji će studentima Beogradskog univerziteta približiti najnovije trendove iz oblasti marketinga. FONklame će trajati u periodu od 16. marta do kraja meseca i sastojaće se od Večeri reklama, edukativnog dela, takmičarskog dela i humanitarne večeri zatvaranja festivala. Kako tradicija nalaže, festival je i ove godine humanitarnog karaktera. Sredstva koja budu prikupljena prodajom karata za veče reklama i žurku zatvaranja biće uplaćena Univerzitetskoj dečijoj klinici u Tiršovoj.\nUlaznice za veče reklama biće dostupne na štandu FON-ovog centra za razvoj karijere na Fakultetu organizacionih nauka u periodu od 13. do 16. marta.\nEdukativni deo festivala ove godine će ugostiti predavače koji će 18. marta na Fakultetu organizacionih nauka sa delegatima podeliti svoja znanja i iskustva na temu: Uspešne marketinške kampanje. Među predavačima će biti:\nSlavoljub Stanković i Maja Marković, kreativni direktor i direktor za digitalni marketing Merkatora koji će izlagati na temu: "Beograd grad novih Idea"\nAndrej Kugonič i Riley Hammersly, User acquisition manager i Community manager iz Nordeus-a sa temom: Successful global campaigns made in Belgrade\nIvana Zeković i Žarko Veljković, kreativni direktori marketing agencije Saatchi&Saatchi,\nNakon Edukativnog dela biće organizovan i takmičarski deo na kome će studenti imati priliku da u praksi primene svoja marketinška znanja, a problem koji budu rešavali biće zadat od strane marketinške agencije Saatchi&Saatchi . Takmičarski deo će se realizovati 19. marta na Fakultetu organzicionih nauka. Prijave za učešće na ovom delu festivala počinju 10 i trajaće do 16. marta. Prijave će biti dostupne na zvaničnom sajtu FON-ovog centra za razvoj karijere.\nZa dodatne informacije posetite sajt FON-ovog centra za razvoj karijere, a pratite i zvaničnu facebook stranicu festivala FONklame, kao i twitter nalog FON-ovog centra za razvoj karijere.


Borelj: Nećemo se smiriti dok Zapadni Balkan ne bude deo EU - Princip | Princip\nBorelj: Nećemo se smiriti dok Zapadni Balkan ne bude deo EU\nAdded by Nenad Pekez on 11/06/2021.\nTags: Balkan, Džo Bajden, Evropska unija, SAD, Srbija\nNakon prošlomesečnog dijaloga Srbije i EU u Briselu, nagoveštaji i pritisci po pitanju ulaska Srbije u EU se nastavljaju pošto je šef diplomatije EU, Žozep Borelj poručio pred Savetom bezbednosti UN da “EU neće mirovati sve dok zemlje Zapadnog Balkana ne budu deo EU”.1\nZapadni Balkan je naveo među primerima “duboke angažovanosti” EU, gde su potrebni “hitni rezultati”. “U tom cilju, u potpunosti smo mobilisani da podržimo pomirenje i reforme kao najbolji protivotrov za nacionalističku retoriku”, naveo je Borelj.\nPovodom predstojećih pregovora između Beograda i Prištine u Briselu, zakazanih za 15. jun, Borelj je takođe nagovestio da će EU obavestiti i konsultovati se sa predsednikom SAD o ishodu tih razgovora2. Ovo je naznačeno upravo zato što je Bajden potpisao novu uredbu o sankcijama za sve koji pokušavaju da destabilizuju Zapadni Balkan3.


Rukometaši crno-belih plasirali su se u treće kolo Evrokupa i pored poraza u revanšu u Luksemburgu od Beršema sa 31:30 (13:16), a na toj utakmici bio je i veliki broj navijača beogradskog kluba.\nSjatili su se iz mnogih krajeva Evrope "grobari" da bodre svoje ljubimce, iako su oni prethodne subote pobedom od 33:22 već najavili da prolaze u narednu rundu.\nNije taj rezultat, ni za rukomet egzotična destinacija kao što je Luksemburg sprečila navijače Partizana da u velikom broju iskažu ljubav prema klubu.\nNa krilima njihove podrške, gosti su "overili" prolazak dalje, i to uz šest golova koje je dao Nikola Ivanović, pet Stefana Petrića i četiri Nikole Zečevića, dok je kod domaćina najbolji bio devetostruki strelac Jan Hofman.\nnavijači Grobari RK Partizan Evrokup u rukometu


Civilne žrtve rata u Izveštaju EK – ON-OFF\nU najnovijem Izveštaju Evropske komisije o napretku Srbije u procesu pristupanja EU, objavljenom sredinom aprila ove godine, znatno veća pažnja je posvećena problemima u uspostavljanju krivične pravde za zločine počinjene tokom oružanih sukoba u bivšoj Jugoslaviji, kao i nastavku uskraćivanja prava civilnih žrtava ratova 90-ih.\nPored primedaba da se kasni sa primenom Nacionalne strategije za procesuiranje ratnih zločina i da strategija Tužilaštva za ratne zločine još uvek nije ni usvojena, Komisija podseća Srbiju da nije promenila pravni okvir koji za sada samo manjem broju žrtava ratnih zločina garantuje socijalne beneficije. Komitet UN za ljudska prava i Komesar Saveta Evrope za ljudska prava već su ranije kritikovali Zakon o civilnim invalidima rata. Ovaj zakon predstavlja najgrublju institucionalnu duskriminaciju desetina hiljada civilnih žrtava rata i njihovih porodica.\nPo procenama Fonda za humanitarno pravo u Srbiji trenutno živi između 15 i 20.000 civilnih žrtava rata. Međutim, postojeći zakon koji je donet još u vreme Slobodana Miloševića, 1996. godine, pri definisanju ko se može smatrati civilnom žrtvom rata isključuje osobe sa stepenom fizičkog invaliditeta manjim od 50 odsto (za ratne vojne invalide prag je 20 odsto), preživele žrtve silovanja i drugih oblika seksualnog nasilja, nestale osobe ako nisu proglašene za umrle… Civilne žrtve rata ne mogu biti ni građani nesrpske nacionalnosti koji su bili žrtve srpskih državnih ili paradržavnih snaga, jer je jedan od uslova da se neko može smatrati civilnom žrtvom rata to da je povredu ili pogibiju morao prouzrokovati „neprijatelj“. To znači da gotovo nijednu žrtvu koja nije srpske nacionalnosti ovaj zakon neće uvažiti, jer su one, po pravilu, stradale od ruku snaga koje država Srbija smatra „prijateljskima“. Među njima nisu Fatima Sarač, Uzeir Bulutović i Mušan Husović, poginuli tokom minobacačkog i pešadijskog napada „prijateljskog“ Užičkog korpusa VJ na sandžačko selo Kukurović 1993. godine.\nNi Ustavni sud, najviša sudska instanca proevropske Srbije, nije imao primedbe na Zakon koji ne priznaje prava desetinama hiljada ljudi koji su žrtave torture, seksualnog nasilja, nečovečnog postupanja, nezakonitog pritvora, prinudne mobilizacije i “prijateljske” ruke srpske vojske i policije. U maju 2017. Ustavni sud je definitivno odbacio inicijativu za ocenu ustavnosti Zakona o pravima civilnih invalida rata, koju je Fond za humanitarno pravo podneo godinu dana ranije. Iz obrazloženja se jasno vidi stav Ustavnog suda –on u najproblematičnijim odredbama Zakona o pravima civilnih invalida rata ne vidi ništa sporno.\nOd predstavnika vlasti se često može čuti primedba da je “lako kritikovati, a treba nesto i uraditi”. Ministarstvo za rad, zapošljavanje, boračka i socijalna pitanja je nešto uradilo 2014, a bolje da nije. Naime, ono je tada predstavilo Nacrt zakona koji je zadržavao sve nedostatke postojećeg zakonskog okvira, koji je bio izrađen bez ikakvog učešća udruženja žrtava i organizacija koje se bave zaštitom prava žrtava, a takozvana javna rasprava trajala je samo 20 dana. Tada, kao i mnogo puta pre i posle, oglasile su se organizacije civilnog drustva okupljene u Koaliciju za borbu protiv diskriminacije i Koaliciju za pristup pravdi i upozorile na sve negativne posledice ovog političkog performansa pripremljenog samo za oči EK.\nOsim detaljnog obrazloženja zbog čega Nacrt treba povući iz procedure, Fond za humanitarno pravo i Centar za unapređenje pravnih studija su još pre 3 godine ponudili svoj “Model zakona o pravima civilnih žrtava rata u vezi sa oružanim sukobima koji su se dogodili 1991-2001 na teritoriji bivše Jugoslavije, koji danas žive u Srbiji”. Rešenja predložena ovim modelom bila su prilagođena potrebama žrtava, a zasnovana su na analizi uporedih rešenja u oblasti reparacija za žrtve teških kršenja ljudskih prava, kao i na analizi svih nedostataka postojećeg zakonskog okvira u Srbiji. Namera predlagača da se novi zakon uskladi sa postojećim međunarodnim standardima nije impresionirala tadašnjeg ministra za rad, zapošljavanje, boračka i socijalna pitanja, Aleksandra Vulina. On nije video ništa sporno u postojećem zakonu koji je donet u vreme vladavine Slobodana Miloševića, jer da jeste, njegovo ministarstvo u u nacrtu novog zakona ne bi ponavljalo najgore odredbe starog. Za tadašnjeg ministra, u čijoj nadležnosti je i rešavanje problema civilnih žrtava rata, između Miloševićeve i proevropske Srbije nema nikakve razlike. Za civilne žrtve rata svakako nema. Sve do danas. To je u svom najnovijem Izveštaju o napretku, diplomatskim jezikom, konstantovala i Evropska komisija.


„Srpska“ se vraća u kosovske institucije? - Sputnjik Srbija\n18:53 15 Januar 2021\n„Srpska“ se vraća u kosovske institucije?\n18:30 27.03.2015 (osveženo 16:19 05.10.2015) Preuzmite kraći link\nKokretnog dogovora nema, razgovori se nastavljaju, tvrdi Saša Milosavljević, šef poslaničkog kluba Srpske u kosovskom parlamentu. Prištinske vlasti intenzivirale razgovore sa listom „Srpska“ o povratku u kosovske institucije, jer bez glasova deset srpskih poslanika nije moguće usvojiti zakon o Specijalnom sudu.\nPredstavnici liste „Srpska“ razgovarali su sa kosovskim zvaničnicima o mogućnosti povratka u kosovske institucije, ali za sada još ništa nije dogovoreno, kaže za Sputnjik Saša Milosavljević, šef poslaničke liste „Srpska“ u kosovskom parlamentu.\n„Predstavnici liste 'Srpska' unazad nekoliko dana imali su nekoliko neformalnih sastanaka sa kosovskim premijerom Isom Mustafom i ministrom spoljnih poslova Hašimom Tačijem. Tema razgovora jeste bila implementacija koalicionog sporazuma, jer se koalicioni sporazum ne poštuje. Na sastancima ništa konkretno nije dogovoreno, a više saznanja o tome da li se lista 'Srpska' vraća u kosovske institucije ili ne imaćemo u narednih nekoliko dana“, kaže Milosavljević, napominjući da će javnost o tome biti blagovremeno obaveštena.\nNema povratka Srba u vladu Kosova\nSputnjik s druge strane nezvanično saznaje da bi se poslanici i ministri iz srpskih redova već iduće nedelje mogli naći na svojim radnim mestima.\nI izvori iz kosovske vlade tvrde da se očekuje da se predstavnici liste „Srpska“ naredne sedmice uključe u rad kosovskih institucija — skupštine i vlade.\nS druge strane, Branimir Stojanović je to demantovao i rekao da su sa predstavnicima kosovske vlade razgovarali o ispunjavanju obaveza iz koalicionog sporazuma, kao i o drugim pitanjima vezanim za život srpske zajednice na Kosovu. U razgovorima je, osim mogućnosti da se predstavnici liste Srpska vrate u skupštinu i vladu Kosova, bilo reči i o ekonomskim temama koje su veoma značajne za opštine sa većinskim srpskim stanovništvom. Lista „Srpska“ traži zaustavljanje privatizacije u srpskim sredinama i osnivanje dve nove opštine na Kosovu, kao što je predviđeno Briselskim sporazuzmom i dogovorom o formiranju Zajednice srpskih opština.\n© Flickr / Michał Sacharewicz\nPriština preti novim izborima na severu KiM\nInače, u Prištini je danas održana sednica Skupštine Kosova na kojoj se raspravljalo o osnivanju Specijalnog suda za zločine OVK, a poslanicima je trebalo da se obrati predsednik Vlade Kosova Isa Mustafa. Jedan od razloga zbog čega su prištinske vlasti intenzivirale razgovore sa listom „Srpska“ o njenom povratku u institucije je i činjenica da bez glasova deset srpskih poslanika nije moguće usvojiti zakon o Specijalnom sudu.\nPredstavnici Srba u kosovskom parlamentu, nakon smene ministra za povratak i zajednice Aleksandra Jablanovića početkom februara, ne učestvuju u radu kosovskih institucija.\nS kosovskim premijerom i njegovim zamenikom Hašimom Tačijem razgovarali su zamenik kosovskog premijera Branimir Stojanović, gradonačelnici Gračanice —Vladeta Kostić, Kosovske Mitrovice — Goran Rakić, i Štrpca — Bratislav Nikolić, kao i ministar za lokalnu samoupravu Ljubomir Marić.\nrazgovor, Vlada Kosova, lista "Srpska", Saša Milosavljević, Hašim Tači, Branimir Stojanović, Isa Mustafa, Kosovo i Metohija, Srbija\n18:52 Tuđa čizma ne sme da kroči na ruski Arktik, u borbi učestvuju i jeleni i psi\n18:46 Više od 200 hiljada Argentinaca se vakcinisalo ruskom vakcinom\n18:24 Nemačka: Povlačenje Rusije iz Sporazuma o otvorenom nebu ─ udarac na globalnu kontrolu naoružanja\n18:15 Dan kada je Sale nacionale „ugasio“ zvižduke krcatog Pionira /video/\n18:05 Pronađeno telo muškarca kod jezera Gračanica, mogući svedok Specijalnog suda u Hagu


BTC $41.861 -1,50%\nETH $3.125 -1,73%\nXRP $0,74 -1,98%\nDOGE $0,16 -2,10%\nGeri Kon, bivši predsednik Goldman Saksa i bivši glavni ekonomski savetnik američkom predsedniku Donaldu Trampu, veruje da će doći do pojave svetske kriptovalute u budućnosti, ali će to biti novčić koji se "mnogo lakše razume" od bitkoina.\nU intervjuu za CNBC 8. maja, Geri Kon, bivši predsednik Goldman Saksa i bivši glavni ekonomski savetnik američkom predsedniku Donaldu Trampu, veruje da će doći do pojave svetske kriptovalute u budućnosti, ali će to biti novčić koji se "mnogo lakše razume" od bitkoina.\nKon je rekao CNBC-u da misli da će doći do pojave "svetske kriptovalute u nekom trenutku, da će je svet razumeti i da neće biti bazirana na ceni rudarenja, ceni struje i ostalih stvari."\nBitkoin rudarenje se zasniva na tome da rudari koriste kompjutere kako bi rešili matematičke probleme i napravili novi blok, a za to dobijaju nagradu ( Proof-of-Work koncept). U oktobru prošle godine, izračunato je da je bitkoin trošio 56 miliona kilovati struje na dan po ceni od 6,7 miliona dolara.\nKon je pojasnio da "ne veruje previše u bitkoin", ali "veruje u blokčein tehnologiju". Takođe je dodao da će novčić budućnosti "najverovatnije imati neki deo blokčein tehonologije u sebi:\n"Biće mnogo lakše razumeti kako je napravljen, kako se kreće i kako ga ljudi koriste."\nKada je bio upitan o izveštajima da Goldaman Saks planira da ponudi razne opcije za trgovanje sa bitkoinom, Kon je rekao: "Oni treba da urade ono što misle da je najbolje za njihove akcionare." Kon tvrdi da on nema nikakve akcije u Goldman Saksu.\nKon je rekao Blumbergu danas da planira da "otvori regulisanu banku, ali u digitalnom svetu", posle napuštanja Trampove administracije ovog marta:\n"Imam ideju za kompaniju... bio bi to interesantan koncept pošto imam već ogromno znanje iz sveta bankarstva."\nBivši direktor Goldman Saksa, Majk Novogratz, je finansirao i trenutno vodi sopstvenu banku za kriptovalute, Galaxy Digital, koja je prema saznanjima angažovala bivšeg izvršnog direktora Goldman Saksa za svog direktora operacija.


Laguna - Bukmarker - „Feliks“ Vladimira Kecmanovića pred bijeljinskom publikom - Knjige o kojima se priča\n„Feliks“ Vladimira Kecmanovića pred bijeljinskom publikom\nSrpski pisac Vladimir Kecmanović predstavio je bijeljinskoj publici novo izdanje svog romana „Feliks“ koji je dramatizovan i izvodi se na sceni beogradskog Zvezdara teatra.\nDobitnik nagrada „Ivo Andrić“ i „Meša Selimović“ kaže za „Feliksa“, ovenčanog nagradom „Branko Ćopić“ Srpske akademije nauka i umetnosti, da je njegov prvi roman koji je doživeo uspeh i kod kritike i kod publike.\n„Posle tog romana me doživljavaju i ja sebe doživljavam kao pisca, zato je bitan“, rekao je Kecmanović novinarima.\n„Aristotel je govorio da istorija piše o onome što se desilo, a književnost o onome što je moglo da se desi“, rekao je Kecmanović i svoj roman nazvao lažnim trilerom, navodeći da ima samo formu trilera.\nU susretu sa publikom u Narodnoj biblioteci „Filip Višnjić“ u Bijeljini Kecmanović je naveo da radi na dva nova romana, započeo je roman o Josipu Brozu Titu, kao i kraći ljubavni roman.\nVladimir Kecmanović dobitnik je nagrade za književnost „Ivo Andrić“ za roman „Osama“, koju dodjeljuje Andrićev institut u Andrićgradu, kao i nagrade „Meša Selimović“ za roman „Top je bio vreo“.


Volkswagen ipak pravi novu generaciju Bube? - Auto Republika\nPoslednja glasina iz automobilske industrije glasi da Volkswagen radi na tome da predstavi novu iteraciju legendarne Bube.\nRazvojno odeljenje VW-a, podnelo je zahtev rukovodiocima kompanije da nova Buba bude potpuno električni automobil. Čak je i izvršni direktor Volkswagen grupacije, Herbert Dis, jedan od ljudi koji se zalažu za povratak ovog automobila.\nSa druge strane, nemački proizvođač je još prošle godine potvrdio da je aktuelna generacija Bube ujedno i poslednja. Usled brojnih skandala, ali i određene nedefinisanosti tog modela, nije došlo do dovoljno dobrih tržišnih rezultata. Određene zemlje, poput Velike Britanije, više ni ne prodaju trenutnu iteraciju Bube.\nIpak, retro stil ponovo dobija na važnosti u automobilskoj industriji, pre svega zbog ofanzive električnih automobila. Tako će Volkswagen 2022. godine na tržište plasirati ID Buzz Microbus, koji je inspirisan legendarnim Combijem te marke. Kako kaže Herbert Dis, cilj ovog proizvođača sa automobilima “na struju” jeste da se probude emocije, a najlakše je to uraditi evociranjem uspomena na slave modele Volkswagena.\nUkoliko Buba zaista postane e-mobil, najverovatnije će biti postavljena na MEB platformu. Prema prvim informacijama, da li će zaista doći do stvaranja novog električnog automobila koji će podsećati na legendarni model znaćemo do kraja godine.\ntags: buba električni automobili volkswagen\nprevious Dis je ostao u neverici nakon hapšenja Štadlera\nnext McLaren: Britanija da se fokusira na lagane automobile


Međunarodni sajam i konferencija voćarstva „Profi fruit“ održan je 9. i 10. marta u Belexpo Centru. U pitanju je prvi međunarodni događaj ovog tipa, koji povezuje profesionalne proizvođače voća iz Srbije i kompanije iz voćarskog sektora. Kompanija Bayer bila je zlatni sponzor ove manifestacije.\nBayer: poslovanje na nivou prethodne godine – u skladu sa strategijom\nLeverkuzen, 28. februar 2018 - U 2017, Bayer-ov operativno poslovanje je bio na nivou prošle godine. Kompanija je napravila dobar strategijski napredak.\nBayer predložio povećanu dividendu za 2017. godinu od 2.80 evra po akciji\nVrednost akcija porasla za 3.7 odsto


Milivojević: Kurti se "spušta na zemlju" uz očigledan pritisak Vašingtona i Brisela - Kosovo Online\n27. Septembar 2021. • 15:00\nDiplomata Zoran Milivojević sinoćnju izjavu kosovskog premijera Aljbina Kurtija, da je dijalog jedini put da se dođe do pravednih rešenja na severu Kosova, tumači kao “spuštanje na zemlju” jer je, kaže, očigledno da je iz Vašingtona i Brisela krenula neka vrsta pritiska da se Kurti urazumi.\n"Očigledno da je iz Vašingtona i Brisela krenula neka vrsta prtiska da se Kurti urazumi i da shvati da ništa na silu ne može da se postigne i da je dijalog jedino moguće rešenje", rekao je Milivojević za Kosovo onlajn.\nNapomenuo je da je Kurti to izjavio posle razgovora sa visokim predstavnikom EU za spoljnu politiku i bezbednost Đuzepom Boreljom i sa generalnim sekretarom NATO Jesnom Stoltenbergom, ali i u trenutku najave da će zamenik pomoćnika državnog sekretara SAD za evropska i evroazijska pitanja Gabrijel Eskobar doći u Brisel i očekivanja nastavka pregovora.\n"To je očigledno rezultat te vrste reagovanja na Zapadu, pošto je poptuno jasno da na silu i na način kako to Kurti misli ne može i da sve što radi je pretnja stabilnosti i bezbednosti, naročito posle poruka Beograda gde su crvene linije i kakve reakcije Srbije se mogu očekivati ako se ovakvo stanje nastavi", rekao je Milivojević.\nSmatra da dijalog treba nastaviti, ali ne pod Kurtijevim uslovima, već dijalog koji podrazumeva vraćanje na prethodno stanje i razgovor o svim pitanjima koja treba da budu na dnevnom redu.\nTo je, navodi Milivojević, sudbina Briselskog sporazuma, njegova puna primena, a onda i druga pitanja koja život znače, uključujući i tablice i sve ostalo.\n"Ali, pre toga mora faktički stanje na terenu da se vrati u prvobitno stanje, da nema Rosu i nikakvih pritisaka da se prihvati nešto što Srbija neće, ne može, ne pada joj na pamet da prihvati. Da Kurti potvrđuje državnost Kosova preko tablica, to nema nikakve šanse da uspe", kaže Milivojević.\nNa pitanje o poseti albanskog premijera Edija Rame Prištini i o tome da li je Rama došao da prenese neku poruku, Milivojević je rekao da je Ramina poseta deo državne politike Tirane i pokušaj da prvo malo popravi svoje odnose sa Kurtije i da stavi do znanja da ipak ne odstupa od podrške nezavisnosti Kosova.\n"Rama vodi računa i o albanskom generalnom stavu vezano za to, a možda će pokušati da ga ubedi da prihvati ‘Otvoreni Balkan’, videćemo. Ništa novo i ništa specijalno, više je u funkciji unutrašnjih međualbanskih odnosa na relaciji Priština i Tirana, a za nas ništa novo", prokomentarisao je Milivojević Raminu posetu Kosovu.\nNaveo je da Rama nije odlučujući faktor, nego je odlučujuće da Kurtija "spuste na zemlju" Vašington i Brisel, a ne Rama.\nKosovo Briselski dijalog Aljbin Kurti Zoran Milivojević\nDeda ne poznajes kurti i kad bio zarobljen od falanga milosevica nisu mogli da slomi i sad ne pricam sto ima ceo albanca uz vas ne budite smesni kosovo je umro za vas\nSami ne budali\nTeske traume nosi iz zatvora zato se ovako i ponasa ... teske traume nosis i ti i tek ces. Dogodine u Prizrenu 😘\nZSO obaveza sto se trebalo resiti to je mir i stabilnost narodu na kim i celom regionu to je vazno za zivot narodu!!!\nAlbanci ne shvataju da je zajednica srpskih opstina za njih spas, jer ako zbog toga propadne Briselski ugovor srusice im se svi vlazni snovi i izgubice mnogo više.\nEU očekuje Kurtija i Vučića do kraja ove nedelje u Briselu\nEU intenzivno radi na organizovanju sastanka predstavnika Beograda i Prištine u Briselu na kojem bi se razgovaralo o situaciji na severu Kosova i povratku slobode kretanja, a do sastanka bi moglo da dođe već do kraja ove nedelje, saznaje Tanjug u Briselu.\nKurti: Dijalog je jedini put do pravednih rešenja na severu\nKurti: Nemam informaciju da se Kfor sprema za intervenciju na severu


HET stoodstotni vlasnik HE „Dabar“ | ENERGETIKArs.com\nNalazite se na Home » ENERGETIKA » HET stoodstotni vlasnik HE „Dabar“\nHET stoodstotni vlasnik HE „Dabar“\nObjavljeno: 15:00, 21. јула 2015.\nTREBINJE, Ministar industrije, energetike i rudarstva Republike Srpske Petar Đokić izjavio je da će ubuduće preduzeće Hidroelektrana /HE/ „Dabar“ poslovati kao jednočlano društvo čiji su stoodstotni vlasnik Hidroelektrane na Trebišnjici /HET/.\nĐokić je istakao da to ne znači da se ukida preduzeće HE „Dabar“, već samo da se vrše organizacione promjene u vlasničkoj strukturi, navodeći da se 30 odsto udjela koji je imala Elektroprivreda Republike Srpske /ERS/ prenosi na HET.\nNa sastanku sa rukovodstvom ERS-a, HET-a i HE „Dabar“, održanom danas u Trebinju, Đokić je najavio da će ove godine biti intenzivirane aktivnosti na izradi novog zakona o električnoj energiji, kojim će se, kako je rekao, ići na određene neophodne organizacione promjene u sistemu ERS.\n„Te organizacione promjene treba da učine još efikasnijom ERS i da je dovedu na nivo standarda koje imaju druge elektroprivrede, posebno u dijelu realizacije određene energetske politike koja proizilazi iz direktiva energetske zajednice Evrope“, rekao je Đokić.\nOn je istakao da se ERS ne smije posmatrati kao ustanova, institucija ili sistem u sistemu socijalnih službi Republike Srpske, naglašavajući da će Vlada Republike Srpske u narednom periodu pripremati odluke, kojima će sistem biti u stanju da subvencioniše troškove električne energije za najugroženije kategorije građana, ali da se istovremeno i krajnje ekonomično ponaša na tržištu tamo gdje se prodaje struja.\nĐokić je podsjetio da je ERS u odnosu na 2004. godinu prešla iz faze hroničnog gubitaša u fazu preduzeća koje posluje uspješno, te poručio da je cilj da finansijski rezultat u narednim godinama bude još bolji.\n„Radićemo na tome da kao Vlada podržimo sve aktivnosti koje nas vode ka tome da imamo jaču, organizovaniju i razvojno spremniju elektroprivredu, odnosno onu elektroprivredu koja mora da bude snažan nosilac aktivnosti izgradnje mnogih energetskih objekata kako na području Hercegovine tako i na drugim područjima u Republici Srpskoj“, rekao je Đokić.\nOn je dodao da se trenutno takve aktivnosti i sprovode u okviru ERS, podsjećajući da su među njima HE „Dabar“, izgradnja novog bloka u okviru Hidroelektrane „Bočac“, kao i buduća gradnja elektrane na rijeci Bosni.\n„Vlada je spremna da preuzme taj težak teret nosioca politike razvoja zajedno sa ERS-om i njenim proizvodnim i distributivnim preduzećima“, rekao je Đokić. Srna\nTags: ers,he dabar,het,petar djokic


Potpisan sporazum o izgradnji zgrade Kulturnog centra za zajednice u Gnjilanu - Kosovo Online\nPotpisan sporazum o izgradnji zgrade Kulturnog centra za zajednice u Gnjilanu\n18. Mart 2021. • 11:43\nGradonačelnik Gnjilana Ljutfi Haziri potpisao je memorandum o razumevanju sa ministrom regionalnog razvoja Enisom Kervanom za izgradnju zgrade Kulturnog centra za nacionalne zajednice u Gnjilanu, prenosi Kosovo pres.\nProjektom je predviđena izgradnja Kulturnog centra za zajednice u vlasništvu opštine Gnjilane, stvorenog za očuvanje, razvoj i promociju umetnosti i kulturnog nasleđa zajednica i u službi svih građana opštine.\nKako je istaknuto u saopštenju, Haziri je zahvalio ministru Kervanu na podršci i rekao da će se izgradnjom novog kulturnog objekta stvoriti potrebna javna infrastruktura koju sve zajednice mogu koristiti za razvijanje aktivnosti od interesa za građane.\nOvaj projekat će biti funkcionalan, jer će omogućiti institucijama i organizacijama koje se bave kulturom i umetnošću da uspostave saradnju po pitanjima od zajedničkog interesa i da promovišu različite umetnosti, inicijative, kulturne i umetničke aktivnosti.\nProjekat će promovisati saradnju između različitih zajednica na polju umetnosti i kulturnog nasleđa u zemlji i inostranstvu.\nCena projekta je nešto više od 151.000 evra, pri čemu će MARD finansirati sa 80.000 evra, dok će opština sufinansirati iznos od 71.471 evra, navedeno je u saoštenju.\nLufti Haziri Gnjilane kultura\nZdravstveni Centar Gnjilane poziva građanje Kosovskog Pomoravlja da se vakcinišu\nZdravstveni centar Gnjilane poziva sve građanje Kosovskog Pomoravlja da se u što većem broju vakcinišu protiv koronavirusa, jer se jedino tako može pobediti virus, stoji u saopštenju ZC Gnjilane, prenosi TV Most.\n27. Februar 2021.\nHaziri: Uradili smo puno za Gnjilane, ovo će biti moj poslednji mandat gradonačelnika\n7. Januar 2021.\nHaziri: Nisam spreman da Gnjilane pošaljem na izbore za gradonačelnika\n29. Decembar 2020.\nFond za humanitarno pravo: Na Кosovu se vodi osam sudskih postupaka za ratne zločine\nVozilo sletelo niz liticu kod Leposavića, nema teže povređenih\nVučić o situaciji u regionu: Svi zajedno ćemo sačuvati mir\nOptužbe za diskriminaciju Albanaca u vojsci Severne Makedonije\nVučić: Nadam se da neko ima dovoljno pameti da 3. aprila ne ometa glasanje Srba na Kosovu\n(Video) Gaši: Današnja svedočenja u slučaju ubistva Ivanovića bez velikog značaja\nSrpska lista: Srpski narod sa KiM zabrinut zbog informacija o nameri kriminalnih grupa da izvrše atentat na predsednika Vučića\nMarić i Vujičić: Građani sa KiM posebno zabrinuti zbog vesti o pripremi atentata na predsednika Vučića\nSejdiu: Računi za struju na Kosovu uskoro veći nego u SAD\nHaradinaj: Srpski proizvodi izvršili invaziju na kosovsko tržište, lažni reciprocitet Kurtija


Vesti online / Vesti / Srbija / Čitajte na VESTI DIGITAL: Dijasporu zovu da baci pare\nPovratak selu: Svi programi države su dosad propali\nMnogo puta domaće vlasti pozivale su dijasporu da pomažu otadžbinu, a naši ljudi su uvek bili široke ruke. Nažalost, nijedne vlasti nisu umele to da cene. Velike subvencije dobijali su strani investitori koji su skidali kajmak, a potom napuštali firme i radnike ostavljali bez posla i plata.\nSada se oglasio ministar zadužen za regionalni razvoj i koordinaciju rada javnih preduzeća Milan Krkobabić, koji je izjavio da želi da se u Podunavskom upravnom okrugu ponovo probudi zadrugarstvo, ali i da treba "iskoristiti to što su Srbi iz dijaspore zainteresovani za ulaganje u razvoj zemljoradničkih zadruga u Srbiji".\nViše o ovoj temi čitajte u štampanom izdanju "Vesti" ili na VESTI DIGITAL.\nSRBIJA Čitajte u "Vestima": Ni reč o dijaspori!\nSRBIJA Dokad da matica bude maćeha?


Turistička agencija Adria Travel Budva - Transport\nPutovanja za prijatelje!\nAvio kompanije Redovni prevoznici Low cost prevoznici Brodske kompanije Železnički saobraćaj Saobraćajna povezanost Crna Gora je povezana sa svijetom drumskim, železničkim, pomorskim i avio saobraćajem. Poslednjih nekoliko godina Crna Gora vrši značajna ulaganja u putnu infrastrukturu, kako bi omogućila brži, sigurniji i prijatniji dolazak za što veći broj turista.\nNa aerodrome u Podgorici i Tivtu u toku sezone, dnevno sleti više desetina aviona sa putnicima iz svih krajeva svijeta. U crnogorske luke uplovi veliki broj putničkih brodova najvećim dijelom kruzera najpoznatijih svjetskih kompanija, a marine po cijelom primoriju, spremno dočekuju male i srednje jahte. Da bi posjetili Crnu Goru za većinu zemalja nijesu potrebne vize, već se slobodno i bez velike procedure moze u zemlju ući na bilo koji od zvaničnih graničnih prijelaza.\nSa druge strane građani Crne Gore, Srbije i Makedonije od 01. januara 2010. godine mogu putovati u zemlje Šengena bez viza. Vizna liberalizacije se ne odnosi na Veliku Britaniju i Irsku za koje će i dalje biti potrebne vize jer ove dvije zemlje nijesu potpisnice sporazuma o slobodnom kretnju ljudi unutar granica EU.\nNa ovim stranicama ćete naći korisne linkove o avio, brodskim i železničkim kompanijama. KONTAKT:\nTel: +382 33 402 260 Fax: +382 33 402 261\nMob: +382 67 302 556 E-mail: info@adriatravel.me\nCopyright © Adria Travel 2009 - 2011 All Rights Reserved


“Plavi most” biće uklonjen iz reke, a za novi neophodna je pomoć države | Kolubarske\nPlavi most u Kolubari (foto: Kolubarske.rs)\n“Plavi most” biće uklonjen iz reke, a za novi neophodna je pomoć države\nViše od pet meseci meštani sela Šušeoka i Lukavac se nadaju da će iz rečnog korita biti uklonjen srušeni most i da će biti izgrađen novi na mestu starog koji je spajao njihova dva sela i koji im je, kako kažu, bio veza sa "ostatkom sveta". Pet meseci mole lokalne vlasti da im pomognu, a pomoći nema.\nU pismu koje su uputili našoj redakciji, podsećaju da se krajem jula prošle godine "plavi most", kako su ga zvali, srušio u Kolubaru u trenutku kada je preko njega prelazio kamion natovaren drvnom građom i kamionskim gumama.\n"Od tada do dana današnjeg nije ništa urađeno. Prekinuta je svaka komunikacija između leve i desne obale Kolubare. Vlasti u Mionici i Valjevu su ostale neme na naše apele da se most makar ukloni iz reke, jer sada služi kao prirodna brana, te u slučaju obilnih padavina Kolubara može da se izlije i da poplavi naša imanja i kuće", napisali su pored ostalog meštani dva sela.\nPredsednik Mionice Boban Janković za Kolubarske.rs kaže da će srušeni most biti uklonjen iz rečnog korita i da će biti urađen privremeni prelz, ali nije mogao da precizira kada će se to dogoditi jer, kako reče, "to ne zavisi samo od nas".\nPrema njegovim rečima ima mnogo toga što se mora rešiti, ali opština Mionica to ne može sama, otuda su se mnogima obraćali za pomoć i uputili desetine dopisa na adrese nekoliko ministarstava. Dodaje da je reakcija usledila tek nakon što su se obratili Predsedništvu Srbije.\n- Obećano nam je da ćemo od Ministarstva odbrane dobiti neki alternativni prelaz, dok se ne uradi novi most, i da će "Srbijavode" i Vojska Srbije ukloniti iz rečnog korita srušeni most. Prema ranijim najavama to bi trebalo da bude već u prvim mesecima ove godine - kaže Janković.\nProcena je da bi izgradnja novog mosta koštala između 70 i 80 miliona dinara, a tog novca u mioničkoj kasi nema.\n- Mi smo mala lokalna samouprava, koja spada u četvrtu grupu po razvijenosti, i nemamo sredstva da taj problem rešimo. Konkurisaćemo kod Kancelarije za upravljanje javnim ulaganjima, Ministarstva građevine ili kod Kancelarije Ujedinjenih nacija za projektne usluge (UNOPS). Ono na čemu mi radimo jeste projekat mosta, koji je u završnoj fazi. Neophodno je prikupiti lokacijske i vodne uslove, kao i dozvole za izgradju, što je takođe naš deo posla. Uradićemo veći i bolji most, a kako su projektanti rekli biće ostavljene postojeće stope, što će znatno pojeftiniti radove. Novi most biće širok šest metara tako da će moći da se mimoilaze i kamioni - naveo je predsednik Mionice Boban Janković.\nSrušio se most u Kolubaru (Foto: Dejan Davidović)\nPodsećamo, krajem jula prošle godine čelični most, između sela Lukavac i Šušeoka, se srušio u Kolubaru u trenutku kada je preko njega prelazio kamion natovaren drvnom građom i kamionskim gumama. Čelična konstrukcija je praktično skliznula sa betonskih stubova nakon čega se most prelomio i jednim delom završio u reci, tako da se i kamiom našao u vodi. Na svu sreću niko nije povređen.\nOkolnosti pod kojima je most završio u reci još uvek se ispituju. U Osnovnom javnom tužlaštvu u Mionici kažu da je u toku postupak saslušanja svedoka.\nPodaci Zavoda za javno zdravlje Pre 18 sati 9 minuta